title: Kapten: meedia tegi Leigerile liiga

maintext:
Laupäeval Türgist koju jõudnud parvlaeva Leiger kapten Hanno Naaber ütleb, et pole kuulnud ühegi aluse kohta varem nii palju kuulujutte kui Leigeri ja tema kojutoomise puhul. Laev, mille tehasest kojutulek võttis aega üle kuu, ajas Eesti rahva kohati kaheks – oli neid, kes parastasid ja irvitasid sotsiaalmeedias ning püüdsid aluse teekonna ajal leida kapteni igas sammus vihjeid tema ja laeva vigade kohta. Teise seltskonna moodustasid need inimesed – peamiselt saarte elanikud, kes alust ja selle meeskonda pikisilmi koju ootasid ja uskusid, et laevaga on kõik kõige paremas korras. "Ütlen ausalt, meedias tehti Leigerile ikka kõvasti liiga. Kogu aeg oli jutt, et oleme kusagil tormivarjus või remondime laeva," nendib Naaber. "Kui see nii oleks, siis poleks me ju praegu siin."
See, et vahel tuleb sadamast väljumiseks sobivat ilma oodata, on kapteni sõnul igati normaalne ja see, et vahepeal käis masina valmistajatehase spetsialist vahetamas üht masina elektroonikaplokki, on suurel maal võrreldav lambipirni vahetusega korteris.
Tavaline meresõit "Nipet-näpet tuleb laevas ikka ette, aga midagi tõsist pole olnud," kinnitab laevajuht. Samas kui internetikommentaatorid vaatasid tuulesuunda ja vedasid kihla, kas kapten siit või sealt otse julgeb tulla, ei osanud keegi neist kaasa elada näiteks sellele, palju võitis Leiger kiiruses tänu soodsate hoovuste ärakasutamisele, mis andis laeva kiirusele kohati kõvasti juurde. Nagu Naaber, nii oli ka kogu 13-liikmeline meeskond kogenud meresõitjad, kellele laeva saatvad delfiinid polnud uudiseks. Nii tõdebki Naaber, et midagi erilist teel ei nähtud. Tavaline mereilm ja tuul kuni 25 meetrit sekundis. "Kui meil on siin meri väike ja madal, siis ookeanil tõuseb selle tuulega ikka suurem laine üles," võrdleb ta. Samas kiidab aga Leigeri ehitust, mis lasi külglaines väga hästi edeneda. Tavaliseks reisikiiruseks olnudki 11 sõlme, kuigi vahel tuli ka näiteks vastu tuult vaid nelja sõlmega rammida. Rooli pole Nüüd, kui pikk meresõit on läbi ja ees ootab argitöö, seisab Naaber ajakirjanike ees nagu vana rahu ise ja näitab oma laeva alates kõrgel aluse keskmes paiknevast juhtimissillast kuni mahuka kõhuni, kus aluse roiete vahel on koha leidnud masinad, elektrimootorid, juhtimissüsteemid ja käiturid. Kuigi paljusõnalist kiidukõnet ei tule, paistab kapteni olekust igati, et ta on laevaga rahul. "Mul pole olnud kunagi nii hästi juhitavat alust," sõnab ta. Kuigi tavamõistes rooli sellest laevast ei leiagi. Kui Naaber sillas istub, on tema mõlema käe all manipulaatorid ehk trasterite kontrollerid ja kõik käib imelihtsalt. Nendes seadmetes on ühendatud nii laeva juhtimine kui ka vedu. Leigeril on kaks masinat ja trasterid ehk laeva põhja all olevad käiturid. Ühele või teisele edasi- või tagasikäigu lisamise ja mahavõtmisega alus end pöörabki. Kui vaja, teeb kannaka ja võib kohapeal ringi keerutada. "Kieli kanalisse minnes toodi kaks roolimeest pardale, nagu sealne kord nõuab, aga meil polnud neile rooli anda," muigab kapten. Nüüd saab juhtimisseadmete taha asuda ka aluse vahetuskapten, kellega kordamööda Naaber tööle hakkab. Et Leiger oli tõesti väga koju oodatud, näitas ilutulestik Kuivastu kai ääres, kuhu muhulasest kapten aluse reedel südaöö paiku esimesena juhtis. "Naine jäi rahule," vastab kapten küsimusele, kas pere vaatas laeva üle. "Lapsed juba magasid, sest jõudsime nii hilja." Leiger käis pärast meeskonna väikest puhkust läbi ka Virtsu, Heltermaa ja Rohuküla sadama. "Kõigis neis sobisid autode pealesõidud laevaga ideaalselt," on kapten rahul. Kui Hiiumaal on komme, et uut laeva tuleb kõigepealt vaatama kits, siis see visiit jääb laeva liiniletuleku ajaks. Heltermaal olid vastas ametnikud ja sadama esindajad, teadjate sõnul nähti sellega seoses laevale liikumas suurt koduõllepunsut ja singikärakat. Küsin TS Laevade juhilt Kaido Padarilt, kas nüüd on kergem tunne. "Tead, Hiiu maavanem helistas, ütles, et inimesed nutsid sadamas, kui laev tuli," lausub Padar.


authors:
Reuters
Scanpix
Kristin Aasma
Kirjatsura Su Kahemõtteline Pealkiri
Ära Määri Kirjatsura Nime
Mida Sa Enn
Saare Mees
Krat Pärnust
Putini Jutt Või Koera...
Ma Ennustan Et Saa

description: Venemaa president Vladimir Putin andis täna traditsioonilise aastalõpu pressikonverentsi, kus olid peamisteks teemadeks Venemaa majandus, Venemaa suhted Euroopa Liidu ja USAga, Süüria ja Türgi küsimused, Ukraina ja Krimm jpm.

title: Putin aasta pressikonverentsil: enda läbikukkumist teiste kaela veeretada on inetu

maintext:
Küsimus: maailm muutub, eliit vahetub: Brexit, Donald Trumpi valimine presidendiks. Ameerikas 37 protsenti vabariiklasi väljandavad Putini vastu usaldust, Ronald Reagan pööraks hauas ümber, kui ta sellest teaks, räägib ajakirjanik rahvusvaheliste suhete väljaandest. Lääne meedia süüdistab pidevalt Vene presidenti manipuleerimises välismaa liidritega. Kuidas Putin tunneb end kõige mõjukama inimesena maailmas?
Putin ütleb, et on sellele küsimusele korduvalt vastanud. Kõik katsed lükata oma ebaõnnestumised teisele riigile väljendavad ammendumist. Demokraadid, kelle kandidaat oli Hillary Clinton kaotas valimised nii senatis kui kongressis. Kas see on sekkumine? Need on tegutseva administratsiooni vead. Oma probleeme teistele nihutada on inetu. Mis puutub vabariiklaste toetusse Vene liidrisse, siis räägivad need sellest, et kahe riigi elanike vaated langevad kokku. Kahe riigi inimestel on vastastikune sümpaatia – see on eeldus suhete tervenemiseks. Ja mina Reagani asemel rõõmustaksin.
Meie soov on, et meil kujuneksid tegusad, konstruktiivsed suhted uue administratsiooniga.

fasttext_language: et


authors:
Erik Peinar
Kuvatõmmis
Riigikogu.Ee

description: Gaute Kivistiku häälega jõuluvana jagas täna õpetussõnu ja kingitusi riigikogu liikmetele, kes olid istungit pidanud peaaegu ööpäeva järjest. Ent kui reeglina pääsevad riigikogulased peale sügisistungjärgu viimast istungit koju jõule ja uut aastat veetma, siis sedakorda tuleb neil uuel nädalal erakorralisele istungile koguneda.

title: GALERII | Jõuluvana riigikogule: "Väga tubli, et te presidenti lausa kuus korda valisite - lätlased pidasid ainult viis korda vastu!"

maintext:
"Tuletan meelde: väga tubli, et te presidenti lausa kuus korda valisite. See kokkuvõttes läks ju väga hästi. Lätlased, nemad pidasid ainult viis korda vist vastu. Nii et nendest läks paremini," vaatas jõuluvana tagasi riigikogu lõppevale tööaastale.
Jõuluvana naljatas eile kell 14 maksupaketti arutama kogunenud ja ööistungit pidanud riigikogu ees, et küllap jõuluvanaootus see oligi, mis rahvasaadikud juba eile istungile tõi.
Traditsiooni kohaselt nõudis jõuluvana rahvasaadikutelt etteasteid ja jagas neile kingitusi.
"Ta kartis iga puhta mõtte puhul / et äkki on ta vagatseja / ning ta küsis igal võimalikul juhul / kuskohas asub inimese hing," deklameeris Vabaerakonna esindaja Ain Lutsepp Juhan Liivi. Vabaerakond sai jõulukingiks ideede etteistutamise komplekti.
Reformierakond esines koorilauluga ning Madis Milling kandis ette loomateemalise jõululuuletuse. Vaevatasuks saadi jõuluvanalt peenhäälestamise esmaabikast. "Ma tean, et praegu on valitsus ja riigikogu võtnud vastu suuri otsuseid, kui see on jõudnud faasi, kus teile tundub, et kõik on nagu korras, aga miski närib, siis kutsute Reformierakonna, kes peenhäälestab kõik üle," kirjeldas ta.
"Kõige ilusam kuusepuu linna ei tule, / tema koduks on vaikne ja lumine laas. / Õhtu süütab ta okste peal tähtede tule, / inglijuustena lumised vaibad on maas ..." esitas Andres Metsoja IRLi esindajana jõulusalmi.
IRL sai kingiks villased sokid ning nimeraamatu - on ju Isamaa ja Res Publica Liitu ootamas nimevahetus.
Sotsid esitasid tutvustaja Kalvi Kõva teatel nukunäidendi "Padar ja emis". Sigade ja sealiha teemaline luulevormis etteaste ei saanud mööda ka Eestit räsinud seakatkust, kuid lõppes lootusrikkalt. "Nüüd hoidku looja, et me jõul ei läheks pekki, / et ka uuel aastal töötaks tarneahel / ja et kodanik saaks verikäkki mekki, / vennaihu kallist, kaalikate vahel," deklameerisid sotsid.
Jõuluvana leidis, et sotsiaaldemokraadid on üsna keerukas, kuid olulises olukorras: vuugitäiteks Keskerakonna ja Isamaa vahel – ning ilma sellise täiteta valitsus koos ei püsiks. Nii said sotsid jõulukingiks sümboolse vuugitäite ja kellu.
EKRE esindaja Mart Helme ütles kohe jõuluvana juurde jõudes, et nähaolev kingitus välise kuju põhjal tema fraktsiooni liikmeid ei rahulda. Põhjus: kaks päeva otsinud ekrelased mööda Tallinna linna tõrvikuid, millega eeskirjad lubaksid riigikogu saali siseneda. Ühtlasi kiitles Helme, et kahe aasta pärast on EKRE liikmeid riigikogus ehk juba 51.
EKRE esindaja Mart Helme on saanud kätte poliitikuid parketikõlbulikumaks muutva vahendi. (Kuvatõmmis / riigikogu.ee)
"Siis pole ühtki sellist seadust enam alles, mis ei lubaks siia tulla tõrvikutega," vallandas jõuluvana saalis naeru.
Luuletuse asemel kandis Helme ette laulu ja sedakorda mitte talle juba kaubamärgiks saanud "Võõra linna tuled". Helme esitas hoopiski osa inglisekeelsest kristlikust "Mary's Boy Child'ist". Kingiks said ekrelased tüki põrandaparketti. Juhuks, kui kuskil peaks jälle väidetama, et tegu pole parketikõlblike poliitikutega, märkis jõuluvana.
Keskerakonda esindas meeste delegatsioon Märt Sultsi eestvedamisel ja verivärske riigikogulase Toomas Pauri osalusel. Kitarri saatel kanti ette laul, mis oli täis Reformierakonna suunalisi vihjeid. "Tuleb kord päev, Reformierakond, et su silmad läevad lahti minu jaoks ..." laulsid keskerakondlased.
KE fraktsiooni ettekanne, kitarril Märt Sults. (Kuvatõmmis / riigikogu.ee)
Jõulukingiks sai Keskerakonna fraktsioon jalgrattakujulise karika, mille alla kirjutatud: "Inimkonna tähtsaim leiutis on ratas". Ent lisaks ka "õnneratta", mille abil võimalik leida katteallikaid rahastamist vajavatele lubadustele. "Saan aru, et peamine osa plaanide rahastamisel on ikka rajatud heale õnnele," vihjas jõuluvana KE eestvedamisel antud lubadustele.
Muuhulgas olid õnnerattal variandid "Anname garantii" ja "Palju õnne, aga vaadake ise kuidagi".
"Kiired vahetused on teil siin olnud," ütles jõuluvana lõpukõnes, "Ennastki tüütas ära kogu aeg elamine vastavalt ainult oma võimalustele. Vahepeal on mõttekas keerata ka korraks teine lehekülg ja natuke puhata. Tõepoolest, küllap järeltulevad põlvkonnad ... nojah ... kõik kohustused maksavad järeltulevad põlvkonnad, aga kuna järele ei tule ka kedagi väga, siis pole suuremat häda."
Jõuliuvana hindas, et kõike tänavu riigikogus toimunut on raske tuleval aastal üle lüüa, aga ta lubas hoida pöialt ja loota parimat.
Pärast seda kuulutas reformierakondlasest riigikogu aseesimees Taavi Rõivas riigikogu istungi lõppenuks.


authors:
Afp
Reuters Scanpic
To Joppeduardo

description: Suurbritannias viivad nutvad fännid George Michaeli majade juurde leinaküünlaid ja lilli.

title: SÜDANTLÕHESTAV GALERII | Tuhanded britid leinavad George Michaelit


title: Hansabussi Baltikumi juhiks sai Henri Kaasik-Aaslav

maintext:
Baltikumi üht suurimat bussitranspordiettevõtet Hansabussi asus käesolevast nädalast juhtima Henri Kaasik-Aaslav.
Hansa Grupi juhi Neeme Tammise sõnul otsis ettevõte juhti, kes suudaks Hansabussi kvaliteediliidri positsiooni veelgi tugevdada ning laiendada ka äri geograafilist haaret.
„Hansabussi meeskonna motoks on teha traditsioonilises ärivaldkonnas asju ebatraditsiooniliselt hästi. Selline ettevõte vajab juhti, kes oleks avatud ja ebastandardse mõtteviisiga ning kahe jalaga maa peal. Sealjuures on Henril mitmekülgne ja edukas rahvusvaheline juhtimiskogemus. Leidsime, et tema on see juht, kellega pärast 20 tegevusaastat Eesti ja kümmet aastat Läti turul võtta ette pikem teekond ning vaadata veel kõrgemale ja kaugemale,“ märkis Tammis.


authors: Facebook Ap Scanpix

description: Saksa politsei tabas viimase nädala jooksul kaks ohtlikku seksuaalkurjategijat. Freiburgis noore tudengi vägistanud ja seejärel tapnud mees osutus teismeliseks afgaaniks. Bochumis kaks tudengit vägistanud ja eluohtlikult vigastanud kurjategija on aga Iraagist tulnud pereisa.

title: Sakslased mures: põgenikud peavad üksikuid naisi jahisaagiks

maintext:
Värsked vahistamised on pannud sakslased mõtlema, kas tõesti on õigus neil, kes väitsid pärast massilist naiste ahistamist uusaastaööl Kölnis ja teistes Saksamaa linnades, et islamiriikidest tulnud peavad öösel üksi liikuvaid naisi prostituutideks, keda saab kohelda jahisaagina.
Seksuaalmõrv Freiburgis
11 kuud hiljem tõusis Milo Moiré avaldus taas teravalt päevakorda. Esmalt vahistas Freiburgi politsei 2. detsembril 17aastase afgaani nooruki Hussein Khavari, kes oli 16. oktoobri öösel vägistanud ja seejärel tapnud 19aastase tudengi Maria Ladenburgeri, kes liikus üksi oma jalgrattal ühiselamusse.
VÄGISTAJA: Bochumi politsei pidas 5. detsembril kinni 31aastase Iraagist tulnud pereisa Zaid K., kes vägistas kaks tudengit. Tegemist on fotorobotiga, mille järgi teda otsiti. (Facebook)
Saatuse irooniana suhtus Maria põgenikesse hästi ja tegutses ka nende abistajana. Maria isa Clemens Ladenburger on tuntud jurist, kes praegu töötab Brüsselis Euroopa Komisjoni juriidilise teenistuse peadirektori asetäitjana.
Dokumendi järgi 12. novembril 1999 sündinud mõrvar oli saabunud mullu novembris üksi illegaalselt Saksamaale. Noormees elab Saksa riigi kulul Freiburgis Littenweileri linnaosas hooldusperekonnas.
Politsei kontrollib nüüd Husseini vanust, sest on tekkinud kahtlus, et ta on tegelikult vanem, kui dokumendis kirjas.
Kui noormees on tegelikult juba täisealine, siis ähvardab teda kohtus süüdimõistmisel eluaegne vanglakaristus. Kui Hussein on ikkagi vaid 17aastane, siis pääseb ta kuni 10aastase vanglakaristusega.
Hussein on seni keeldunud Maria tapmisest rääkimast, kuid tema süü on tõendatud, sest ohvri kehalt leiti tema DNAd.
Vägistamised Bochumis
Kolm päeva pärast Husseini vahistamist saatis Bochumi politseid edu. 5. detsembril pandi käed raudu 31aastasel iraaklasel Zaid K.-l, kes saabus Saksamaale koos naise ja kahe väikse lapsega mullu detsembris.
Ta elas koos perekonnaga kuni vahistamiseni Bochumis põgenikele püstitatud konteinerlinnakus.
Zaidi hingel on kaks vägistamist koos eluohtlike kehavigastuste tekitamisega. Ka tema süüd tõendab ohvrite kehale jäänud DNA. Zaid ründas esmalt 6. augustil 21aastast naist, kes õpib Bochumi Ruhri Ülikoolis.
16. novembril langes Zaidi ohvriks 27aastane naine, kes õpib samuti Bochumi Ruhri Ülikoolis. Mees vedas üksi liikunud ohvrid põõsastikku. Mõlemad olid hiinlannad.
Seni, kuni vägistajat veel otsiti, meenutasid Bochumi elanikud õudusega Uni-fantoomi. Nõnda kutsuti sarivägistajat, kelle ohvriks langes Bochumis aastatel 1994 – 2002 koguni 21 naist. See kurjategija jäigi tabamata.
Saksa võimud on pärast Husseini ja Zaidi vahistamist hakanud julgemalt avaldama kurjategijate rahvust. Varem jäeti see tavaliselt nimetamata. Tooni andis liidukantsler Angela Merkel, kes ütles pärast Maria mõrvari tabamist, et kui ikka on tegemist afgaani põgenikuga, siis tuleb see ka välja öelda.
SEKSUAALMÕRVAR: Freiburgi politsei vahistas 2. detsembril 17aastase afgaani nooruki Hussein Khavari, kes 16. oktoobril vägistas ja tappis 19aastase Maria. Hussein oli hiljuti pannud oma Facebooki kontole profiilipildi, millel hundinäoga inimene on haaranud enda käte vahele kena noore naise. (Facebook)
Saksamaa valitsuse pressiesindaja Steffen Seibert hoiatas, et tegemist on siiski üksikjuhtumitega ja seetõttu tuleks hoiduda võõravihast.
Saksamaal elav Süüria päritolu islamiuurija, professor Bassam Tibi rääkis ajalehele Bild, et põgenikke tabab tihti kultuurišokk.
"Saksa naised magavad meestega, ilma et oleks nendega abielus. Islamiriikidest tulnud mehed peavad neid prostituutideks ja ühtlasi jahisaagiks, keda tohib vägistada," selgitas ta.


description: Alates 1. jaanuarist 2017 AIDSi Tugikeskuse statsionaarset süstlavahetusepunkti riigi poolt rahaliselt enam ei toetata.

title: TV3 VIDEO | Uuest aastast Eesti riik enam süstlavahetuspunkti ei toeta


description: Senise 7644-eurose liitkaristuse asemel tuleb Roodel tasuda 12 740-eurone rahatrahv. Väino Pentuse tingimisi vanglakaristus jäi muutmata.

title: Autorollo: ringkonnakohus tegi Siim Roode karistuse kangemaks


title: Seisukoht | Väljakutse võlu

maintext:
Ragnar Klavan mängis neljal Saksamaa Bundesligas veedetud hooajal kaasa 92% koduklubi Augsburgi mängudest, ent pärast suvist üleminekut Inglismaa tippklubisse Liverpool on see number taandunud 29% peale. Klavan on tõdenud, et olukord vajab harjumist, aga sõnab, et Liverpool on jalgpallurile paradiis.
Konstantin Vassiljev on Poola kõrgliigas sel sügisel võrgud puruks kõmmutanud ja jaganud ka tõrretäie meisterlikke resultatiivseid sööte. „Tahan proovida tugevamat taset. Tunnen, et mul on veel varu. Kas see kõik lõpeb õnnestumisega või mitte, sõltub juba minust ja olukorrast,“ sõnas poolkaitsja eelmisel nädala Õhtulehele. Kohe oli platsis hurjutajad, kes manitsesid Vassiljevit olemasoleva marjamaaga rahul olema ja mitte tundmatusse astuma
Pigem varblane peos kui tuvi katusel võib mõnel puhul olla mõistlik lähenemine, aga tippspordis harva. Klavan ja Vassiljev poleks kõrgtasemel, kui nad oleksid karjääris riske ja raskeid valikuid vältinud. Väljakutse võlu on sportlasele parim kannustaja.


title: Julia Roberts esimest korda telesarjas

maintext:
New York Times sügisene best-seller "Today Will Be Different" vändatakse sarjaks ja peaosas astub üles Oscarivõitja Julia Roberts. Armastatud A-kategooria staari jaoks on esimene kord elus teleseriaalis mängida.
Seriaal räägib, nagu raamatki, naisest nimega Eleanor Flood. Daam otsustab ühel hommikul, et parajasti on just kõige parem päev selleks, et korda ajada kõik, mis tema elus mingil põhjusel ripakile jäänud. Saatusel on otseloomulikult aga omad plaanid.
Tegemist on südamliku ning humoorika looga. Stsenaariumi paneb kirja raamatu autor Maria Semple ise.


description: 2016. aasta oli Eesti jaoks välispoliitiliselt erakordselt kehv, ilmselt kõige kehvem viimase veerandsajandi jooksul, kirjutas Hannes Rumm hiljuti Maalehes ning kasutas lõppeva aasta iseloomustamiseks väljendit: „Väike jääaeg välispoliitikas“. Kes ei mäleta, siis väikeseks jääajaks nimetatakse hinnanguliselt 14. sajandist 19. sajandini kestnud jahedamat kliimaperioodi Euroopas, külmatipud langesid aastaile 1570–1630 (siia sisse jõudis otsaga ka Liivi sõda) ning 1675–1715 (sellesse perioodi kukkus suur jupp Põhjasõda). Väikese jääaja algus tõi kaasa ulatuslikud viljaikaldused. 1315–1317 on läinud ajalukku suure nälja aastatena, mil tunti koguni kannibalismi.

title: Seisukoht | Et ei tuleks tühjast tüli


authors:
Afp
Scanpix
Krat Pärnust
Kunagine Musulman
Ha Ha Ha

description: Saksamaa liidukantsler Angela Merkel püüdis suure tüli saatel survestada veokijuhtide ametiühinguid andma varjupaigataotlejatele tööd veokijuhtidena. Kemplemine käis veel üsna enne jõuluturutragöödiat, kirjutab Briti veebiväljaanne express.co.uk.

title: BRITI LEHT: Merkel üritas alles hiljuti asüülitaotlejaid veokijuhtideks õpetada

maintext: Liidukantsler selgitas, et plaani eesmärk on muuta juhiloa vahetus migrantide jaoks odavamaks ja kättesaadavamaks. Süüria autojuhiloa vahetamine Saksa oma vastu maksab 500 eurot. „Loomulikult ei ole mitte igal pagulaselt 500 eurot, nii et see, mida me teha tahame, on luua laenuprogramm, kus nad saaksid raha. Siis, kui neil on töö, võivad nad maksta 500 eurot tagasi. Lõpuks on ju veoautojuhte igal pool vaja,“ rääkis Merkel.


title: MIS JUHTUS?! Aleppo tüdruku Twitteri konto on kustutatud...

maintext:
7aastane Süüria tüdruk Bana Alabed sai ülemaailmse tähelepanu oma sissekannetega Twiterisse. Väike Bana tegi igapäevaseid märkmeid otse Aleppost. Pärast läinud nädalal toimunud tugevat pommitamist on lapse konto aga kustutatud ja keegi ei tea, mis on temast saanud.
Viimase sissekande tegi Bana ema eile, kohaliku aja järgi kell 7.38 hommikul: "Oleme kindlad, et sõjavägi võtab meid kinni. Kohtume mõnel teisel päeval, armas maailm. Hüvasti. Fatemah". Seejärel konto kustutati, vahendab BBC.
Bana tegemistel hoidis silma peal ligi 10 000 inimest üle maailma.
Last tweet before @AlabedBana account was deleted. Loyalist forces reportedly advanced into their neighborhood earlier today. pic.twitter.com/w6xzYItc7F — Tobias Schneider (@tobiaschneider) December 4, 2016
The last message sent on the Twitter account Bana shares with her mother, Fatemah, was foreboding: "We are sure the army is capturing us now. We will see each other another day dear world. Bye.- Fatemah #Aleppo"


description: Riigikogu keskkonnakomisjoni esimehe Rainer Vakra sõnul on tulnud ametlik kinnitus rahandusministeeriumist - autod võetakse homme kobareelnõust välja.

title: Automaks jääb kobareelnõust välja


description: Kolmapäeva hilisõhtul kell 22.04 said päästjad väljakutse Viljandimaale Mõisakülla Heinamaa tänavale, kus põles lahtise leegiga elumaja kõrvalhoone. Kui päästjad sündmuskohale jõudsid polnud enam midagi päästa. Puidust kõrvalhoone oli juba tules hävinud. Põlengule pandi piir kell 22.26 ning see kustutati lõplikult 23.24. Kustutustöödel osalesid Abja-Paluoja ja Kilingi-Nõmme päästjad ning Mõisaküla Vabatahtlikud.Tulekahju tekkepõhjus on selgitamisel, kuid uurimise all on hooletus või tahtlik süütamine.

title: PILDID | Viljandimaal põles hoone maani maha

maintext:
Kolmapäeva hilisõhtul kell 22.04 said päästjad väljakutse Viljandimaale Mõisakülla Heinamaa tänavale, kus põles lahtise leegiga elumaja kõrvalhoone. Kui päästjad sündmuskohale jõudsid polnud enam midagi päästa. Puidust kõrvalhoone oli juba tules hävinud.
Põlengule pandi piir kell 22.26 ning see kustutati lõplikult 23.24. Kustutustöödel osalesid Abja-Paluoja ja Kilingi-Nõmme päästjad ning Mõisaküla Vabatahtlikud.
Tulekahju tekkepõhjus on selgitamisel, kuid uurimise all on hooletus või tahtlik süütamine.


description: Brüsselis Euroopa kvartalis käib viimase lihvi andmine Euroopa Komisjoni peahoone vahetusse lähedusse kerkinud Euroopa Ülemkogu hoonele, kus hakkavad toimuma Euroopa Liidu tippkohtumised.

title: Brüsselis valmiv Euroopa hoone läheb maksma 321 miljonit eurot

maintext:
Välistatud ei ole, et summa on veelgi suurem. Kolm aastat tagasid liikusid kuulujutud, et tegelikult on selle ehituskulud üle 400 miljoni euro, kuid tõelist hinda varjatakse, sest see ei lähe kokku Euroopa Liidus propageeritavate kasinusmeetmetega.
Ehitustööd on ka veninud. Algselt pidi Euroopa Ülemkogu alaline eesistuja sinna sisse kolima juba 2013. aastal.
Kuna siis oli alaline eesistuja või suupärasemalt Euroopa Liidu president Herman Van Rompuy, siis kutsuti ehitatavat hoonet Rompuy munaks, sest läbi 3750 akna kumab pimeduse saabudes munasarnane moodustis.
Arhitekt Philippe Samyn kinnitab, et tema mõtte järgi on tegemist hoopis laternaga.


description: Isegi siis, kui kingitused pakitud ja juba kuuse alla jõudnud, siis pole päris kindel, et kas nende jagamiseni jõutakse. Vähemasti siis mitte, kui sul on kodus selline kass...

title: PAHADELE KINKE EI JAGA: kass, kes hoiab kingitused väga kiivalt endale...


title: SUNDÜHENDAMISHIRMUST PRII OMAVALITSUSJUHT: 5000 elanikku on juba koos!

maintext:
Riigikohus leidis, et haldusreformi enamik punkte pole põhiseadusvastased, kuid mitu valda pääseb sundühendamisest tänu boonustega vürtsitatud kampaaniatele.
MUREST PRII: Raivo Uukkivi ei pea enam müstilise piirnumbri 5000 pärast muretsema. (Tiina Kõrtsini)
"Ma arvan, et meie vallas on nõutud 5000 elaniku piir juba praeguseks enam-vähem täis. Aga seda mitte reisipakettide väljaloosimise pärast, vaid silmast silma tehtud suure teavitustöö tõttu," räägib Raivo Uukkivi, kelle juhitav Raasiku vald ei pea enam ühineda soovivaid kosilasi otsima.
Riigikohus langetas eile haldusreformi seadust puudutava otsuse, mis tunnistas kehtetuks vaid seaduse § 24 lõike, mis näeb ette, et valitsuse algatatud ühinemise kulude ülempiir on 100 000 eurot. Ehk siis – kehtima jääb ka nõue, et ühinemis(t)e järel peab omavalitsuses elama vähemalt 5000 inimest.
Maastur loositakse välja igal juhul


description: Pärast kümneaastast pausi valitsusse pääsenud Keskerakond on paari esimese töönädalaga teinud ühe suure juhtimisvea, mitmeid kommunikatsioonivigu ning olnud strateegiliste valikute tegemisel silmatorkavalt otsustamatu. Lisaks painavad Keskerakonda endiselt väga tõsised finantsprobleemid, kriminaalsüüdistuse toimikute vahelt meediasse jõudnud Edgar Savisaare taak ja Tallinna televisiooni juhtivpropagandistide vahistamine raha omastamise kahtlustuste tõttu.

title: Ivo Rull | Keskerakonna uued valitsemistriibulised

maintext:
Ning kui Martin Repinski enam kui küsitavad teod oli jõudnud meediasse, viivitas peaminister umbes nädala jagu tema ametist tagandamisega. Selle nädala jooksul sai avalikkus lisaks Hollandi päritolu nn Eesti kitsejuustu saagale, ümbrikupalkade maksmise süüdistustele ja ebaselgusele Konju farmi toetusrahade kasutamisel teada veel mitmeid ebameeldivaid fakte. Näiteks Repinski noorpõlve kelmuse kloostri nimel endale raha küsimisel, hiljutise kindlustuspettuse katse või deklareerimata laenu hämara taustaga ettevõtjalt.
Peaminister Jüri Ratas on kinnitanud, et enamikust neist asjadest oli ta teadlik enne juhtumite avalikkuse ette jõudmist. Ent siiski jättis ta kasutamata võimaluse Repinski tagandada enne järjekordse skandaalse paljastuse ilmumist.
Mitmed Keskerakonna kommunikatsioonivead on seotud Repinski üürikeseks jäänud tähelennuga, aga ärme rohkem neile tähelepanu raiska. Hoopis suurem probleem on, et peaministriks saanud Ratas jätkab avalikult Savisaarele Keskerakonna auesimehe staatuse ja sellega kaasneva palga pakkumist. Seda hoolimata ammu teada olnud tõsiasjast, et Savisaar on kriminaaluurimise all. Nüüd on süüdistus vormistatud, paljastades „prillikivi“ PR-kesta alt suure annuse Savisaare korruptsiooni ja Eesti riigi julgeolekut ohustavaid tegevusi.
Keskerakonna suurim otsustusvõimetus väljendub suhtumises koostööprotokolli Putini võimupartei Ühtse Venemaaga. Jüri Ratas on maganud maha võimaluse võita paljude eestimaalaste siiras poolehoid, rebides selle lepingu kaamerate ees tükkideks. Ta pole tahtnud sellest kokkuleppest ka soliidsemalt väljuda, teatades näiteks Ühtsele Venemaale avaliku kirjaga Keskerakonna-poolsest koostöö lõpetamisest.
Need venekeelsete valijate hääled, mille võitmise nimel seda protokolli partei külmkapis säilitatakse, jäävad järgmise aasta oktoobris Keskerakonnal saamata niikuinii. Sest neil pole siis enam Savisaart, vahest mitte ka Stalnuhhinit ega Toomi.
Küll aga teavad Savisaare süüdistustoimikust avalikkuseni jõudnud info põhjal eestimeelsed valijad, et seda protokolli on püütud reeturliku sisuga täita, küsides Keskerakonnale valimiskulude katmiseks suuri rahasummasid otse Ühtse Venemaa pealaekurilt.
Ratas veereb või lohiseb?
Jüri Ratas on kahtlemata sportlikult aktiivne ja töökas peaminister. Aga temas puudub see karisma ja avaliku esinemise oskus, mis on olemas Kadri Simsonil ja Mailis Repsil. Kaugele on näha, et Savisaarega võrreldavat kombineerijat temas samuti pole. Keerulistes olukordades, millest peaministri töö peamiselt koosnebki, hakkavad need nõrkused pärssima valitsuse võimekust asju ära teha.
Senini pole Ratas Stenbocki majja toonud ühtki erudeeritud ja autoriteetset nõunikku, eelistades parteiliselt lojaalseid võitluskaaslasi. Esimesed töönädalad on näidanud, et Ratas püüab pigem sündmuste arengule järele jõuda kui neid ennetada või suunata.
Ratase valitsuse saatuse määravad esmajoones need 7–8 riigikogu Keskfraktsiooni liiget, kes senini on jäänud truuks Edgar Savisaarele. Kuidas hakkavad nad käituma Savisaare protsessi ajal? Kuna Savisaarel pole enam kaotada midagi, võib ta pimedas kättemaksuvihas tekitada erakonnale ja peaministrile ohtralt peavalu. Viimatine näide oli soov teha oma pojast, IT-koolitaja taustaga Erki Savisaarest uus maaeluminister.


description: Kuuba riiklik telekommunikatsiooni ettevõte Etecsa on sõlminud lepingu Google'iga.

title: Kuuba sõlmis Google'iga lepingu


authors: Panthermedia Scanpix

title: Kuusepuu - mitte ainult jõulukaunistus

maintext:
Kaunilt ehitud jõulupuu ning vahvad kingipakid selle all on miski, milleta on raske jõule ette kujutada. Säravroheline jõulupuu ning meeldiv kuuselõhn loob tõelise pühademeeleolu, mis kestab kuni aastavahetuseni välja. Ka kunstkuuse ehtimine on tõeliselt lõbus – seda on võimalik kaunistada lumespreiga ning piserdada spetsiaalse kuusearoomiga, nii saab puu muuta justkui tõeliseks metsapärliks. Järgnevalt heidame pilgu minevikku ning vaatame, mis tähendust kandis see igihaljas puu vanasti.
Nagu me kõik teame, on jõulud katoliiklik kirikupüha, mis on seotud Jeesuse sünniga. Meil kaunistatakse kodud kuuskedega, ent muistsed egiptlased kaunistasid maja jõulude saabudes roheliste palmiokstega, millel oli sümboolne tähendus – need sümboliseerisid võitu elu ja surma üle. Vanad roomlased leotasid kodudes loorberioksi, millel oli pisut teine tähendus. Iidses Roomas leiutati kalender ning selle esimesel kuul valiti valitsus. Pragunenud loorberioksake tähendas siis meeldetuletust, et valima peab vastutustundlikult ning et uus valitsus peab rahvast ning töölisi hästi hoidma. Ka nüüd tähistab advendiaeg, et tuleks lahti saada oma vanadest võlgadest, et uuele aastale vastu minna puhta lehena.
Keskajal levis kristlusega jõulude ajal Jeesuse sünni ja muude kristlikult tähtsate sündmuste etendamine. Harilikult algas etendus Aadama ja Eeva temaatikaga ning jutustati keelatud viljadest igihaljastel puudel. Loomulikult seisid erinevate riikide elanikud silmitsi murega, et igihaljaid puid on talvisel ajal väga vähestes paikades leida. Siiski kaunistati puud punaste õuntega ning nii sündisidki esimesed ehitud jõulupuud. 20. sajandil kaunistatigi jõulupuud erinevate puuviljadega. Tänasel päeval kaunistame oma jõulupuud erinevates toonides, suuruses ning kujuga ehetega. Meil on võimalus kaunistada tore jõulupuu täpselt selliselt nagu me soovime.
Vanasti oli kombeks kuusk ehtida alles jõululaupäeval. Nüüdisajal soovime kuuse tuppa tuua nii vara kui võimalik, et nautida jõuluaega juba advendi saabumisega. Seetõttu on kaunistatud jõulupuid kõikjal näha juba detsembri alguses. Eestis olid vanal ajal ka mitmesugused jõulutraditsioonid – kodupõrand kaeti õlgedega ning jõulueineks valmistati seapraadi. Siga tapeti vahetult enne pühi ning see tähistas lootust jõukamale ning rikkalikumale elule.
Jõulud on siiani pühad ning ka vanasti ei tehtud jõulupühadel tööd. Tegeldi hoopis tubaste tegevustega, sealhulgas ennustamistega. Näiteks ütleb vanarahvas, et kui jõulud külmad, saabub ka kevad hiljem ning kui jõulude ajal on ilm soe, tuleb ka aasta viljakas. Vanasti oli äärmiselt tähtis oma tuttavaid ja sugulasi meeles pidada, neile jõulutervitusi saata ning koos aega veeta.
Tänaseks on jõuludest saanud üleilmne püha ja traditsioon, mida tähistatakse olenemata religioonist. Kogu maailm on ehitud erinevate jõulupuudega ning üksteisele tehakse toredaid kinke. See on maagiline aeg, mil pered saavad taas kokku ning veedavad rahulikult ja mõnusalt koos aega. See on aeg, mil kõikjal on kuulda jõululaule ning võimalik nautida talviseid tegevusi. Jõulud on imeline aeg, tänu millele on meil veel üks põhjus lähedasi meeles pidada ning leida aega, et nende seltsis unustamatuid hetki veeta.


description: Juba 23. detsembril selgub ETV ekraanil saates "Eesti parim koolikokk", millise kooli kokk osutub võitjaks. Kuni finaalini avaldame loosi tahtel tosinast võistlejast kuue tutvustused ja nende retsepti, mis kirjas saate põhjal valminud Kaileen Mäe esikteosest "Koolikoka raamat".

title: FOTOD JA VIDEO | Eesti parim koolikokk selgub peagi - saa tuttavaks: Aseri kooli Urmas

maintext:
Urmas on väga mitmetahuline mees. Suurepäraste roogade autori taha peitub veel näitleja (ta on üles astunud Roela näiteringiga), lavastaja (tema veabki seda näiteringi), mitmekordne isa (kuus last!) ... Ja hariduselt on ta hoopis programmeerimistehnik. Urmase lemmikraamat on "Harry Potter", kõiki osasid on ta mitu korda läbi lugenud. Samuti meeldivad talle tobedad kriminullid. Süüa on meeldinud talle teha lapsest saati. Esimesed suured läbikukkumised pottide ja pannidega on samuti pärit varajasest lapsepõlvest.
Urmas on omaks võtnud toidupsühholoogide avastuse, et laps hakkab uut toitu sööma siis, kui ta on seda vähemalt 13 korda proovinud. Ta on ise näinud, kuidas see juhtub. Ja kui juhtub, siis eluks ajaks. Toiduga on kord nii, et kui sa mingi maitse omaks võtad, siis nii see jääb. Nagu jalgrattasõit!
MINESTROONE EHK VAHEMERE TALUPOJASUPP (neljale)
(Indrek Arula)
135 g suitsupeekonit
70 g keeduliha
70 g puhastatud porgandit
70 g porrut
70 g kapsast
70 g sibulat
70 g tomatipastat
70 g kooritud kartulit
70 g herneid
15 g küüslauku
35 g spagette (või teisi pastatooteid kottide põhjadest)
1000 g puljongit
5 g ekstreemsust
Puhasta kõigepealt köögivili. Kindlasti ribasta kõik porgandid, kapsad ja kartulid. Ühesõnaga kõik köögiviljad tee ikka peenikesteks pikkadeks tükkideks (ribadeks e julienne pikkusteks 3-4 cm, paksus 1-2 mm). See on selle supi tegemise juures kõige tüütum, aga tulemus tuleb oivaline. Õli pane potti, pruunista kergelt peekon. Lisa porgand, sibul ja küüslauk, passeeri need ära. Lisa tomatipasta ja passeeri nii kaua, kuni kogu poti sisu on kaunilt klaasjas. Lisa puljong, mis jäi omleti jaoks köögiviljade keetmisest üle. Keeda umbes viis minutit, pane juurde kapsaribad, keeda veel 10 minutit ja siis pane potti kõik ülejäänud – kartul, porru, herned, keeduliha – ja keeda veel 10 minutit. Kõige lõpus lisa väikseks murtud spagetid.
Supp vajab kindlasti puhkust. Lase endal ja supil 10 minutit puhata, aga tegelikult võid vabalt ka lausa pooleks tunniks köögist ära jalutada. Kui söömise aeg käes, siis võid supile lisada hapukoort või maitsestatud toorjuustu, viimane on hapukoore asemel ka väga mõnus. Kui tahad seda suppi teha teravamaks, siis lisa passeerimisel umbes pool tšillipiprakauna.


authors:
Marit Hommedal
Ntb Scanpix

title: FOTOD | Kurikuulus varastatud koonduslaagrivärav leiti Norrast

maintext:
Kaks aastat tagasi varastati Dachau koonduslaagrist värav, millel seisab kurikuulus loosung "Arbeit macht frei" ("Töö teeb vabaks").
Nüüd teatas Norra linna Bergeni politsei, et nad leidsid värava üles. Politseinikud avastasid peidupaiga anonüümse vihje abil.
Norra politsei esindaja Kari Bjoerkhaug Trones leitud väravaga (MARIT HOMMEDAL)
Saksa politsei kinnitusel võib Norra kolleegide tehtud fotode abil öelda, et suure tõenäosusega on tegu just nimelt Dacahust pihta pandud väravaga.
Kurikuulus loosung "Arbeit macht frei" (NTB SCANPIX)
Ligemale sada kilo kaalunud värav läks kaduma 2014. aasta 2. novembril. Juhtum tekitas avalikkuses suurt viha ning liidukantsler Angela Merkel nimetas tegu õõvastavaks.
Sama kirjaga silt varastati 2009. aastal Auschwitzi koonduslaagrist. Süüdlaseks osutus Rootsi neonats Anders Högström, kes pandi kaheks ning pooleks aastaks vangi.


description: Chicagotribune.com avaldas kuu aega tagasi artikli, milles teatas, et Illinoisis asuv Mundeleini politsei vahistas seoses lapspornograafiaga 33aastase eestlase Rauli.

title: USA politsei vahistas seoses lapspornoga 33aastase eestlase


description: Kümmekond päeva tagasi kadusid mägrad Tartu ülikooli zooloogide rajakaameratest. See tähendab, et loomad lükkasid oma liivases pesakünkas uruavad seestpoolt lehti ja liiva täis ning keerasid taliuinakusse. Sellega lõpeb mägra – aasta looma 2016 – sügis. Jälle satuvad nad kaamerasilma ette ilmselt veebruari lõpus või märtsi alguses.

title: Mida mäger oma majas teeb?

maintext: MÄGER RAHVUSLOOMAKS? Tosin aastat tagasi käidi välja idee, et mäger peaks saama eesti rahvusloomaks, sest ta on töökas ja visa ning osaliselt rahvusvärvides, elades ja töötades alaliselt Eestis. Koostöös MTÜga Mäger Rahvusloomaks tõi Saku õlletehas turule koguni õlle Mäger. Nüüdseks on nii rahvusloomaidee kui ka õlu paraku unustusehõlma vajunud. (Remo Savisaar)


authors:
Vida Press
Willkommen

description: Rootsis Göteborgis pussitasid maskis tundmatud põhikooli ees lapsi, kuus kooliõpilast sai vigastada.

title: Göteborgis pussitasid maskis kurjategijad kooliõpilasi


description: Välisminister Sven Mikser avaldas kaastunnet Venemaa välisministrile Sergei Lavrovile seoses eile Handi-Mansimaa autonoomses ringkonnas toimunud bussiõnnetusega, milles hukkus üle kümne inimese, enamik ohvritest olid lapsed.

title: Välisminister Mikser avaldas kaastunnet Venemaa välisministrile


title: Kuhu on kadunud Tiiu Varik?

maintext:
Novembri lõpp Kosel aasta tagasi. Laupäeva hommikul oleks alevik kui välja surnud, ei ühtki hingelist, isegi koera ega kassi mitte. Ka Pargi 11 kahekorruseline puitmaja on vajunud vaikusse, on natuke väsinud ja räämas. Akendest paistab, et põrand on üles kistud ja ahjud maha lõhutud. Maja ümber on raagus puid, külmast hommikuudusest rohust ja märgadest lehtedest puude all õhkub rõsket kõdulõhna. On väga vaikne.
NAGU VITS VETTE: 70ndatel komeedina kergemuusikataevasse sööstnud Tiiu Varikust ei tea keegi juba aastaid midagi. Kadunud staari oodatakse aga pikisilmi tagasi. (Heino Vilms)
Majale ringi peale tehes saab selgeks, et siin pole aastaid elatud. Samas poollõhutud puuriit ja lehtede vahel vedelev tühi plastpudel räägiks justkui teist keelt.
Tahtmatult väristad õlgu, kui manad silme ette pildi, milliseks viirastuslikuks lossiks see maja õhtupimedas võib moonduda. Aga võib-olla tuleb see vaid sügisrõskusest.
Ometi särab 2004. aasta juunis Õhtulehe ühe foto tagaplaanil sama maja päikeses, esiplaanil on aga tulpide ja nartsisside sisse peitnud oma näo kuuekümnendates daam.


authors:
Alar Truu
Ajakirjanik Kooli

title: Mida kujutab endast haigus, mis president Ilvese operatsioonilauale viis?

maintext:
President Toomas Hendrik Ilves taastub kõhuaordi ja vasaku iliakaalarteri aneurüsmi tõttu tehtud operatsioonist.
Aneurüsm on arteriaalse ehk hapnikurikka veresoone paikne laiend. Aort on inimese kõige suurem arter ning kohuaort aordi alumine osa. Kõhuaordi laienemine ehk aneurüsm tähendab aordi laienemist ristimõõdus. Taoline veresoonte laienemine on kiire arenguga ning hilise avastamise korral ka eluohtlik.
Refereeritud artikli täistekst Delfis.


title: Nüüd saab imetleda unikaalse jõuluinterjööriga objekti

maintext:
Jõulude eel esitletakse kinnisvaraportaalis City24.ee eksklusiivset piparkoogimaja, mis asub Maiasmoka külas, Vahtrasiirupi ja Vürtsi tee nurgal.
Tegemist on otse ahjust tulnud uusarendusega, mille valmimist on pikkisilmi oodanud kõik pered.
Maja seinad on valmistatud õhulisest krõmpsuvast materjalist, mida juba aastasadu tunnevad ehitajad kui „piparkoogitainast“ ja mis on nii eksklusiivne, et ehituse ajal läheb osa materjalist alati salapärasel kombel kaduma.
Uudista ägedat virtuaaltuuri ja vaateid!


title: Tallinna järelturul on korterite hinnad käest läinud

maintext:
Ehkki Tallinna korterite tehinguhinnad on püsinud aasta jooksul küllalt stabiilsena, iseloomustab 2016. aastat pruugitud korterite pakkumiste hiiliv hinnatõus, mis on ostjate jaoks jõudmas taluvuse piirile.
Pindi Kinnisvara müügipartner Peep Sooman selgitas, et ehkki tehingute arv ja ka terve Tallinna keskmine hinnatase on väga sarnane mullusele, on teatud varatüüpide pakkumishinnad pidevas tõusutrendis.
„Kõige järsemaks hüppajaks on paneelmajade korterid ehk turu odavam hinnaklass. Nende hinnatõusu on soodustanud siiani kaks tegurit- esiteks on Tallinna elanike arv pidevalt kasvav ja surve odavamate toodete järgi üha kasvab; teiseks on kasvanud investorite hulk, kes soetab madalama klassi varasid välja üürimise eesmärgil,“ rääkis Sooman.
„Kui üksikud räämas erandid välja jätta, siis oleme tagasi aastas 2006, mil terve ühiskond ahhetas, sest 3-toaline paneelmaja korter maksis miljon krooni (63 900 eurot)“, nentis ta.
Soomani sõnul on pretsedenditu olukord, kus uute ja pruugitud korterite hinnavahe on vaid paarkümmend protsenti. „Nii väikeseks on saanud vahe minna vaid seetõttu, et tihedas konkurentsis tegutsevad arendajad eelistavad kiiret väljamüüki, samas järelturul on pakkumiste arv aina kahanev“, lisas Sooman.
Tallinnas on hetkel pakkumises ca 5500, millest ligi 1800 on uued korterid. Aasta alguses oli pakkumiste koguarv 6000.


description: "Ülemineku ajal on viisakas kaartidel näidata nii vanu, kui ka uusi piire ja nimesid,” kirjeldab Regio OÜ juhataja Leida Lepik seda, millised peaksid hakkama välja nägema haldusreformi järgsed maakaardid. Uute omavalitsuste piiritähiste püsti panemine maantee ääres jääb aga uute valdade enda mureks.

title: Mis saab pärast haldusreformi vanade kaartide ja teetähistega?

maintext:
Haldusreform liigub nagu tank üle Maarjamaa. Aasataid ei võtnud heade kavatsustega sündinud plaan kuidagi vedu, nüüd aga põristatakse roomikuid säästmata ringi. Kohati jääb isegi mulje, et juhtkange hoidvad tegelased ei suvatse enam silmigi lahti teha. Olgu sellega, kuidas on, sest seda laadi suurejooneliste ettevõtmiste juures kehtib Eestis ikka raudne reegel – kui rahvas ütleb ei, tuleb igal juhul ära teha! Äkki läheb elu tõepoolest paremaks?
Selleks ajaks peaksid juba olema käe pärast võtta ka uued kaardid ja püsti küllap uute omavalituste piire tähitavad viidad ja märgidki.
“Suur töö ootab kartograafe ees tõesti,” kinnitab Õhtulehele Regio OÜ kaardimeistrite juhataja Leida Lepik. “Uued piirid ja nimed tuleb andmebaasi lisada ja jälgida, et igal pool saaks uuendused tehtud. Ülemineku ajal on viisakas kaartidel näidata nii vanu, kui ka uusi piire ja nimesid. See on kartograafidele suur väljakutse, kuidas seda loetavalt teha. Kahtlemata on see kõik jah ka töömahukas ja teeb kaartide tegemise kallimaks. Eritellimusi selle teemaga seoses palju meile tulnud ei ole. Reformi jaoks vajalikku kaardimaterjali valmistavad ette maa-ameti kartograafid. Riigihankeid sel teemal veel olnud ei ole.”
Kelle ülesandeks jääb asendada kunagised vallatähised uutega, teab kõige paremini maanteeamet.


description: Detsembri alguses järeldasid kriminaalsüüdistuse saanud Kaur Kenderile kohtu korraldusel vaimse tervise ekspertiisi teinud spetsialistid, et lasteporno valmistamises süüdistatav kirjamees on psüühiliselt terve. Järelikult võiks jätkuda ka tema kõmulise kohtuasja arutamine Harju maakohtus? Aga pole ei kippu ega kõppu.

title: Keegi ei tea, millal Kender taas kohtu ette läheb


description: Endise peaministri Taavi Rõivase ja tema muusikust elukaaslase Luisa kodus on jõuluvana juba käinud.

title: PILTUUDIS | Taavi Rõivase peres käis jõuluvana

maintext:
Imelist jõuluaega kõigile!
A photo posted by Taavi Rõivas (@taaviroivas) on Dec 24, 2016 at 11:18am PST


description: Pärast esimese hanke luhtumist 8 piirkonnas välja kuulutatud uues hankes naiste tugikeskuse teenuse osutajate leidmiseks jättis Sotsiaalkindlustusamet maakondadele kehtestatud piirsummad suurendamata.Järvamaa, Jõgevamaa, Läänemaa ja Hiiumaa, Raplamaa, Valgamaa, Viljandimaa, Lääne-Virumaa ning Võrumaa naiste tugikeskused otsustasid täna mitte esitada pakkumist Sotsiaalkindlustusameti välja kuulutatud teises hankes naiste tugikeskuse teenuse osutamiseks. Nendes maakondades lõpetavad vägivalla ohvritest naisi ja lapsi toetavad tugikeskused oma tegevuse.Võrreldes viimastel aastatel sotsiaalministeeriumilt saadud toetusega väheneb väiksema elanike arvuga maakondades teenuste rahastus ligi poole võrra. See tähendab, et seal ei oleks rahapuudusel reaalselt võimalik pakkuda täies mahus ohvriabi seaduse ette nähtud liitteenust, mis sisaldaks nii majutust kui ohvritele vajalikku psühholoogilist ja juriidilist nõustamist.

title: Kaheksa naiste tugikeskust sulgevad uuest aastast abivajajatele oma uksed

maintext:
Pärast esimese hanke luhtumist 8 piirkonnas välja kuulutatud uues hankes naiste tugikeskuse teenuse osutajate leidmiseks jättis Sotsiaalkindlustusamet maakondadele kehtestatud piirsummad suurendamata.
Järvamaa, Jõgevamaa, Läänemaa ja Hiiumaa, Raplamaa, Valgamaa, Viljandimaa, Lääne-Virumaa ning Võrumaa naiste tugikeskused otsustasid täna mitte esitada pakkumist Sotsiaalkindlustusameti välja kuulutatud teises hankes naiste tugikeskuse teenuse osutamiseks. Nendes maakondades lõpetavad vägivalla ohvritest naisi ja lapsi toetavad tugikeskused oma tegevuse.
Võrreldes viimastel aastatel sotsiaalministeeriumilt saadud toetusega väheneb väiksema elanike arvuga maakondades teenuste rahastus ligi poole võrra. See tähendab, et seal ei oleks rahapuudusel reaalselt võimalik pakkuda täies mahus ohvriabi seaduse ette nähtud liitteenust, mis sisaldaks nii majutust kui ohvritele vajalikku psühholoogilist ja juriidilist nõustamist.
Uue hanke tingimustes on Sotsiaalkindlustusamet oluliselt leevendanud ka nõudeid teenuseosutajate ettevalmistusele, minnes mööda ohvriabi seaduses sätestatust.
“Muidugi on kahju aastatega ülesehitatut ja praeguseks hästitoimivat süsteemi lasta kokku kukkuda, kuid oleme kaalunud seda tõesti iga nurga alt ning hetkel antud tingimustes muud võimalust ei näe,” ütles ENVL juhatuse liige, 2008. aastast tegutseva Viljandimaa Naiste Tugikeskuse juhataja Marju Tuoppi.
„Me ei ole nõus tegema mööndusi tugikeskuse teenuse kvaliteedis ega saa petta vägivalla ohvritest naiste ootusi saada keskusest kompleksset abi,” ütles ENVL juhatuse esinaine Eha Reitelmann. „Eesti Naiste Varjupaikade Liit on aastate jooksul välja arendanud mitmekülgse naiste tugikeskuse teenuse, mis vastabvägivalda kogenud naiste vajadustele. 2016. aastal oli selline teenus esmakordselt kättesaadav kõigis Eesti maakondades. Arvestades sotsiaalministeeriumi suhtumist ja 2017.aastaks tugikeskuse teenuse osutamiseks ettenähtud summade vähenemist, ei näe me võimalust uuel aastal senise teenuse osutamist jätkata,” lisas ta.
„Norra toetusprogrammi abiga üleriigilise kompleksteenuse välja arendamise eesmärgiks oli teenuse jätkamine meie riigi vahenditest. Kui ohvriabi seadusesse kirjutati sisse tugikeskuse liitteenuse kättesaadavuse nõue igas maakonnas, oleks pidanud selleks vajalikud summad ka riigieelarvesse planeerima. See jäi paraku tegemata,” kommenteeris ENVL juhatuse liige Merle Albrant.
Lisaks nõutakse hankelepingus tugikeskustelt teenuse osutamiseks omapoolset rahastust – tugikeskused peavad ise leidma vahendid, et esimesel kuul teenust pakkuda. Aruande põhjal otsustab Sotsiaalkindlustusamet järgmisel kuul, kas maksta tehtud kulutused kinni. Tegemist on aga mittetulunduslike organisatsioonidega, kes kasumit ei tooda, seega oleks vaja võtta laenu. Lepingutingimused ei ole ilmselgelt koostatud võrdsete partnerite positsioonil.
Ohvriabi seaduse muudatusi tutvustades selgitas Sotsiaalministeerium oma pressiteates, et seadusemuudatusega luuakse ohvritele kvaliteetne ja selgetele nõuetele vastav teenus ja ministeeriumi eesmärk on tagada, et naiste tugikeskuste teenus oleks jätkusuutlik, üleriigiliselt kättesaadav ning püsiva rahastusega.Selged nõuded sellele teenusele ning järjepidev riigi rahastus pidid andma suurema kindluse ohvritele ning töörahu teenusepakkujatele.
Praeguseks on välja kujunenud olukord, kus Sotsiaalministeerium edastab avalikkusele üht ja tugikeskustele teistsugust sõnumit. Eesti Naiste Varjupaikade Liit juhtis juba septembrikuus ohvriabi seaduse muudatuste menetlemise käigus Riigikogu sotsiaalkomisjoni tähelepanu tugikeskuste teenuse osutamiseks planeeritud summade vähenemisele.
Novembri lõpus pöördus ENVL samas küsimuses kõigi Riigikogu fraktsioonide, samuti sotsiaalkaitse ja tervise- ja tööministri poole. Vastuseid seni saadud pole, riigieelarve on vastu võetud. Sotsiaalministeerium on probleeme järjekindlalt eitanud, väites, et raha on teenustele hoopis juurde tulnud.


authors:
Reuters
Scanpix
Vae Vae
Vene Värk
Sii Ai Ei
Enn Kaa Vee Dee
Kaa Gee Bee
Kits Läks Üle Vae Va Vee

description: USA luureagentuurid usuvad, et Vene häkkerid mõjutasid USA presidendivalimiste tulemust.

title: USA luureagentuurid kahtlustavad Vene häkkereid Trumpi võidule aitamises

maintext:
New York Timesi valdustes olev raport kinnitab, et luureagentuuridel on "kindel veendumus" seoses Vene häkkerite varjatud tegevusega, vahendab BBC .
Trumpi meeskond reageeris kahtlusele aga järgmiselt: "Need on samad inimesed, kes ütlesid, et Saddam Husseinil on massihävitusrelvi."


description: Kreutzwald Hotel Tallinna õdusas saunakeskuses ehk Zen SPA's on kaks sauna - Soome saun ja aurusaun ning lisaks neile ka Jaapani bassein koos hubase lõõgastusalaga. Saunakeskus koos saunade ja Jaapani basseiniga pakub unikaalset elamust ning lõõgastust.

title: Otsid ideid tüdrukute õhtuks? See pakett pakub nii mõndagi mõnusat!


title: "Selma" on ajalooliselt täpseim film

maintext:
Martin Lutheri Kingi eluloofilm “Selma” on ekspertide väitel sajaprotsendiliselt ajalootruu film.
Andmeinfo veebikülg Information Is Beautiful analüüsis hiljutisi Oscari nominente stseen stseenilt ning leidis, et Ava DuVernay lavastatud “Selma” on nende seas ajalooliselt täpseim.
Kõige ebatäpsemaks tõsielusündmustel põhinevaks Oscari nominendiks osutus Teise maailmasõja aegne draama “Imiteerimismäng”, mille stsenarist Graham Moore tunnistati kuldmehikese vääriliseks. “[Briti matemaatik] Alan Turing töötas sõja ajal tõesti Bletchley Parkis krüptograafina ja arreteeriti pärast sõda homoseksuaalsuse tõttu,” kirjutab veebikülg. “Kuid ülejäänud film ei vasta valdavalt tõele.”
“Imiteerimismängu” stseenidest on veebikülje andmeil tõesed vaid 41,4%. Clint Eastwoodi “Ameerika snaiperis” tõetruudus olevat samuti nigel: vaid 56,9%.


authors: Reuters Scanpix

title: Naisel oli õnne: veok sõitis rusudeks müügileti, kust ta mõni minut varem hõõgveini ostis

maintext:
Berliini jõuluturul terrorirünnaku ajal viibinud Briti turist rääkis Sky Newsile, et on õnnelik, et ta jäi ellu, kui veoauto suure kiirusega inimeste sekka sõitis.
Emma Rushton jõi koos sõpradega jõuluturul hõõgveini mõni tund pärast Berliini saabumist, kui kuulis valju kõmakat, millele järgnes inimeste karjumine, vahendas SkyNews.
Ta nägi, kuidas sõiduk inimesi laiali paisates täie hooga turu keskele sõitis. Turg läks pimedaks.
Naine rääkis, et see müügikoht, kust ta hõõgveini ostis, oli täielikult rusudes. „See ei olnud õnnetusjuhtum,“ kinnitas ta. Naine rääkis, et ta nägi oma sõpradega kõike, mis juhtus ning on tõeliselt tänulik, et nad ei jäänud müügiputka juurde kauemaks. Ta leiab, et tal oli õnne.


title: GALERII | Kivisaar, Kang ja Jukkum - teise hooaja pagarisaade alga!

maintext:
Teisipäeval esitles TV3 Südalinna sisustussalongis teise hooaja küpsetamissaadet "Eesti parim pagar".
Žüriis on efektne kokandusprofessionaal Angelika Kang, saadet juhib kogemustega telekala Alari Kivisaar. Žüriisse on oodata kuulsaid, kummalisi ja kauneid külalisi, aga kes kroonitakse järgmise aastanumbri sees Eestimaa parimaks koduküpsetajaks, seda meie veel ei tea.
Heida pilk saate esitlusele ja jäta meelde, millised need inimesed on. Saate lõpus on juba hoopis teine olukord. Kindel on see, et televaatajaid ootavad ees higi ja pisarad, mida võitjakspürgijatel valada tuleb. Tänane algus oli aga üpris rõõmsameelne.
Esimese hooaja küpsetussaates tuli võitjaks kodupagar Krista Ismael.


authors:
Peter Lindbergh Supplied Wenn.Com
Charles Platiau

description: Nicole Kidman, Uma Thurman, Julianne Moore ja paljud teised Hollywoodi superstaarid poseerisid legendaarse Pirelli kalendri jaoks vaevumärgatava meigiga.

title: FOTOD | Kuulus Pirelli kalender näitab nimekate näitlejannade loomulikku ilu


authors:
Scott Olson
Lucas Jackson

title: Esimene suur võit Standing Rocki siuu hõimule

maintext:
USA presidendi Barack Obama administratsioon on teatanud, et ei toeta Dakota Accessi torujuhtme ehitust läbi Standing Rocki reservaadi maade ja pühapaikade. USA sõjaväe insenerikorpus teatas eile, 4. detsembril, et ei kavatse anda ehitusluba Dakota Accessi torujuhtme Missouri jõe alt läbiviimiseks ning ehituseks kavatsetakse otsida teine asukoht. Sellega on Põhja-Dakota osariigi Standing Rocki reservaadis protestivad põlisameeriklased ja nende toetajad saavutanud vähemalt esialgu väga suure võidu. Guardian vahendab, et kohapeal olid inimeste emotsioonid laes. „Ma lihtsalt nutsin, kui seda uudist kuulsin,“ ütles üks Cheyenne’i jõe siuude esindaja, kes on hõimukaaslasi Standing Rockis juba kuid toetanud. Protestijad tulid kokku laagri keskmes oleva suure lõkke äärde, et tähistada, tantsida rahvustantse ja üksteist õnnitleda. Üldine nõusolek rahva seas on, et ilma kõigi põlisrahvaste, mitte ainult Standing Rocki siuude endi toetuseta poleks tulemuseni jõutud. Standing Rocki protestijad tähistasid pühapäeval esimest suurt olulist võitu (SCOTT OLSON)
Peomeeleolu kõrval on aga ka küllalt palju neid, kes otsuse lõplikkuses kahtlevad. „Meile on ennegi valetatud, miks peaks nüüd kuidagi teisiti minema?“ ütles terve oma perega laagris viibinud siuu Frank Archambalt. Ka kohaliku siuu hõimu advokaat Jan Hasselman jääb oma sõnavõtus ettevaatlikuks, tuletades meelde, et torujuhet ehitada plaaniv firma Energy Transfer Partners võib tõenäoliselt otsuse kohtusse kaevata.
Samuti pole kindel, mida arvab asjast tulevane president Donald Trump, kellel on Dakota Accessiga seotud isiklikud ärilised huvid. Trump on torujuhtme ehitust toetanud, kuigi tema esindajad väitsid, et toetus pole seotud isikliku kasumiga. Juba on otsust kritiseerinud Põhja-Dakota osariigi kuberner Jack Dalrymple. Põhja-Dakota kongresmen Kevin Cramer väljendas muret selle pärast, mida otsus võib tähendada USA infrastruktuurile. Ka esindajatekoja vabariiklasest spiiker Paul Ryan tundis Twitteris muret president Obama „energiavastasuse“ pärast. Noored indiaanlased protestimas (LUCAS JACKSON)


description: Kanal 2 toob tänasest ekraanile haarava eluloodraama Venemaa kuulsaimast selgeltnägijast Džunast. Tema juures käisid abi saamas Brežnev, Jeltsin ja kogu Kremli ladvik, müstilise naise klientide hulka kuulusid aga ka maailmakuulsad nimed nagu Robert De Niro ja Federico Fellini.

title: Alustab uus sari Venemaa kuulsaimast selgeltnägijast Džunast


title: KINGIIDEE | Käevõru, mis annab sisemist väge ja jõudu

maintext:
Käevõru "Vägi ja sisemine jõud" koosneb bronziidist ja mäekristallist.
Bronziit on meelerahu kivi. Ta annab meile samaaegselt nii elujõudu kui sisemist rahu. Füüsilisel tasandil taastab bronziit meie energia, mille oleme kaotanud kroonilise kurnatuse tõttu. Aitab säilitada selget pead.
Mäekristall on nn Meister Tervendaja, temas sisaldub informatsioon kõikide teiste kristallide kohta. Seepärast sobib selge mäekristall (mitte piimjas) kõikide tšakrate avamiseks ja tasakaalustamiseks. Sobib eriti hästi kroontšakra tasakaalustamiseks, annab hea kaitse elektromagneetilise kiirguse vastu.
Kõik väeehted on Kaia-Liisa Reinuti poolt disainitud, valmistatud ning pühitsetud ja kandja jaoks õnnistatud. Igasse ehtesse hoolikalt valitud kristallid moodustavad harmoonilise kooskõla oma kandjaga, tõstavad tema eluvibratsioonitaset ning annavad väge.
Ehtes on kasutatud AINULT NATURAALSEID LOODUSLIKKE POOLVÄÄRISKIVE, lisaks HÕBEDAT (proov 925). Hõbe võimendab kristallide energiaid 10 korda. Tervendavate omadustega on ainult need kristallid, mida pole kuumutatud, kiiritatud, värvitud, imiteeritud või laboris sünteesitud. Rohkem saad selle kohta lugeda SIIT!
NB! Hind sisaldab ainult käevõru, kõrvarõngad võib soovi korral lisaks osta SIIT!
Käevõrus kasutatavad detailid võivad mõnevõrra erineda pildil olevatest
Jõulukuul toimetame kõik üle 15€ tellimused Kristallikeskusest Omniva pakiautomaatidesse tasuta! Meilt saad osta ainult naturaalseid, looduslikke kristalle, millel on tervendavad omadused!


title: 4 nõuannet uute talvesaabaste valikul

maintext:
Eesti talved on äärmiselt ettearvamatud – ühel päeval sajab lund, teisel vihma. Nii või teisiti on vaja talve saabumiseks valmis olla. Üks oluline komponent selleks on korralikud ja soojad talvesaapad. Jagame järgnevalt näpunäiteid, kuidas valida endale mõnusad ja praktilised talvised jalavarjud.
Võimalusel soeta vähemalt kaks paari saapaid. Spetsialistide sõnul on vajalik jalanõusid aeg-ajalt vahetada. Ei ole soovitatav kanda samu saapaid mitu päeva järjest. See võib tunduda pisut suure väljaminekuna, ent omades mitut paari jalanõusid, püsivad saapad kauem terved ja korras. Eriti kehtib see nahast jalanõude puhul, sest rõhutatakse vajadust lasta nahal “puhata”. Lisaks on talvised teed tihti märjad ja lörtsised, mistõttu ei ole vaja muretseda, kui ühed saapad saavad läbimärjaks. Kuivad on kohe võimalik jalga pista.
Pööra taldadele tähelepanu. Talvel on teed kohati äärmiselt libedad ning seetõttu on oluline valida saapad, millel on võimalikult sügava mustriga tallad. Sel põhjusel soovitame enne saabaste ostu kindlasti jalavarjude taldadele tähelepanu pöörata. Lisaks on paksemate taldadega saapad tihti ka soojemad. See sõltub siiski ka saabaste materjalist.
Paelad või lukud? Nii naiste kui meeste talvesaabastel on kahte tüüpi kinnitusi – paelad või tõmblukk. Kumb neist on parem? Sellele küsimusele on keeruline vastata, ent tõmbluku eeliseks on kindlasti kiirus ja mugavus. Kuna talvel võtab riidesse panemine niigi üsna kaua aega, on mugav, kui saame vähemasti saapad tõmbluku abil kiirelt jalga.
Eelista tumedamat värvi. Järgmiseks oluliseks sammuks on valida saabaste värv. Loomulikult on see iga inimese enda otsus, kuid tasuks meeles pidada, et talvel on teed tihti porised, mistõttu ei ole lumivalged saapad kindlasti praktiline valik. Seega on soovitatav valida eelkõige toonid, millelt on mustust vähem märgata. Hästi sobivad näiteks pruunid, beežid ja mustad toonid.
Talvesaapad peavad olema ka vastupidavad. Teedel kasutatakse libedusetõrjeks soola, mis saabaste materjalile kindlasti kasuks ei tule. Seetõttu on soovitatav kasutada erinevaid hooldusvahendeid, mis saapad kauem puhta ja tervena hoiavad. Kuna Eesti talved on pikad, siis tasub kahtlemata soetada korralikud ning soojad talvesaapad, mis teeniks meid soovitatavalt ka pikki aastaid.


title: VIIMNE SOOV SAI TÄIDETUD: 5-aastane poiss suri jõuluvana käte vahel...

maintext:
Nii sai Schmitt-Matzen kõne, et külastada seda väga haiget poissi.
Eric Schmitt-Matzeni sõnul oli 5-aastase poisikese viimane soov see, et ta kohtuks veel korra jõuluvanaga, vahendab Metro.
80-aastane jõuluvana Eric Schmitt -Maltzen on jõuluvanana kogenud kordi siiraid ja armsaid hetki laste seltsis. Ometigi on tema hinges eriti sügaval üks 5-aastane poiss, kelle eluküünal jõuluvana embuses kustus...
Sureva poisi ema andis jõuluvanale mänguasja, mis oli mõeldud lapse jaoks.
Jõuluvana hoiatas kõiki asjaosalisi, et kui keegi peaks nutma hakkama, siis ei suuda ka tema pisaraid hoida ja oma ülesannet täita.
Poisikese vanemad lahkusid palatist ja jälgisid poja ning jõuluvana kohtumist läbi akna.
"Ta lamas ja nägi nii väeti välja. Näis nagu ta juba magaks," meenutab jõuluvana Eric.
Jõuluvana istus lapse voodile ja rääkis lapsele, et muretseda pole vaja. Jõulud ei jää pidamata, sest jõuluvana on jõudnud oma lemmiku juurde. Nii ulatas Eric poisile mänguasja, mille laps väsinult vastu võttis.
Poiss naeratas jõuluvanale ja rääkis: "Nad ütlevad, et ma suren. Kuidas ma saan aru - kuhu ma lähen."
Jõuluvana soovitas poisile, et öelgu seal, et ta on jõuluvana lemmik, siis saab kõik korda.
Siis poiss kallistas jõuluvana ja küsis: "Jõuluvana - kas sa saad mind aidata?"
Need oli lapse viimased sõnad...
Sel hetkel taipasid ka poisi vanemad, mis oli just juhtunud. JÕuluvana lahkus ja vanemad said oma pojaga hüvasti jätta.
See kogemus pani ja jõuluvana Ericku kahtlema - kas ei peaks ta äkki oma ametist loobuma. Aga laste naer ja rõõm on see, mis teda edasi töötama sunnib.


title: Juhtkiri | Riigikogu peab olema kaine

maintext:
Kas riiki võib juhtida purjuspäi, kui samal ajal on joobes autojuhtimine mitte ainult keelatud, vaid ka karistatav kuni vangipanekuni välja? Küsimus tuleneb mõistagi riigikogu viimasest ööistungist, kus vähemalt üks saadik jäi telekaamera ette pehme keelega ega hakanud napsitamist ka eitama.
Ööistungite korraldamisega saab opositsioon muidugi ohtralt tähelepanu. Kuid antud juhul – kas ikka sellist tähelepanu on ühel soliidsel parlamendierakonnal vaja? Ööistungil napsitamise valguses saab pigem nentida, et uus võimuliit on alkoholipiirangutega õigel teel. Reformierakondlane Taavi Rõivas võib küll asespiikrina öelda, et ta pole kooliõpetaja klassiekskursioonil, aga kas tal on sama seisukoht ka erakonnajuhina, olgugi et lahkuvana? Samas pole spiikripositsioon takistanud varem Eiki Nestoril vajadusel saadikuid manitsemast, kui ta ütles, et soovitaks purjuspäi avarii teinud keskerakondlasel riigikogust tagasi astuda.
Kui poliitikuil puudub selge seisukoht, siis tuleb seda nende eest teha ja selgelt välja öelda: riigikogu istung – ükskõik milline see ka on – pole joomiseks ega joobes otsuste langetamiseks.


description: Õhtuleht ja Viru Rand korraldasid konkursi – milline on Sinu toidulaud advendiajal, pühadesööming või kuidas sa kokkad?

title: GALERII | Milline on Sinu pere pühadeaeg?


description: Kas sinu koer ka piidleb sind kadedalt, kui sööma asud? Päevavideo näitab eriti hästi kasvatatud kutsat, kes kohe pilgu ära pöörab, kui peremees tabab ta end söömise ajal jõllitamast. Naera puruks!

title: PÄEVAVIDEO: hästi kasvatatud koer


title: FOTOD | Kaitseminister Tsahkna tänas missioonilt naasnud kaitseväelasi

maintext:
Kaitseminister Margus Tsahkna andis täna üle missioonimedalid Liibanonis ÜRO rahuvalvemissioonil ja Malis Euroopa Liidu väljaõppemissioonilt naasnud kaitseväelastele.
Kaitseminister Tsahkna tänas kaitseväelasi eeskujuliku teenistuse eest ning rõhutas välisoperatsioonidel teenivate kaitseväelaste tähtsust Eesti riigikaitse jaoks.
„Kaitseväelased on missioonidel teenides näidanud end võimekate sõdurite ja eeskujulike liitlastena. Seda, et Eesti sõdurid on kõrgelt hinnatud, kinnitasid mulle aasta alguses Liibanonis missioonil viibivaid kaitseväelasi külastades ka meie liitlaste esindajad,“ ütles Tsahkna. „Just teie olete need, kes suurendavad meie liitlaste usaldust Eesti vastu,“ ütles minister missioonisõduritele.
„Eesti valitsus ja rahvas on uhked teie teenistuse üle. See uhkus on teadmine, et me saame teile kindlad olla, kui kodumaa vajab teid,“ ütles Tsahkna.
Eesti kaitsevägi osaleb Liibanonis ÜRO juhitaval rahuvalvemissioonil UNIFIL jalaväerühma ja staabiohvitseridega. Malis teenivad Eesti kaitseväelased ÜRO missiooni MINUSMA ja Euroopa Liidu väljaõppemissiooni EUTM-Mali koosseisus.


description: Põlvamaal maalilise Mooste järve kaldal imekauni looduse rüpes asuv Mooste Viinavabrik võlub oma külastajaid saladusliku ja romantilise õhkkonnaga!

title: Koht, kus muinasjutud saavad reaalsuseks!


description: Damien Chazelle’i muusikafilm “La La Land” esitati seitsme Kuldgloobuse kandidaadiks ning tõotab auhinnagalal ilma teha nii, nagu ta võidutses hiljutisel Critics Circle’i auhindade jagamisel.

title: Enim Kuldgloobuste nominatsioone sai Ryan Goslingi muusikal


description: Seksikas Beyoncé juba teab, kuidas tähelepanu püüda. Seda isegi jõuludel ja nii, et kõik kaunistatud kuused ta kõrval kahvatuvad!

title: KUUSK, MIS JÄÄB VARJU: Beyoncé`i seksikas välimus varjutab kaunistatud kuusepuu


authors: Paberil Juristide Ja Poliitikute Keeles On Kõik Ilus

title: Biokütuse kasutamine transpordis panustab keskkonnasäästu

maintext:
Majandus- ja taristuminister esitas Vabariigi Valitsusele vedelkütuse seaduse muutmise seaduse eelnõu, millega kohustatakse vedelkütuse tarnijaid lisama bensiini ja diislikütusesse taastuvast allikast toodetud kütuseid ehk biokütuseid. Kohustuse näol on tegemist Euroopa Parlamendi ja nõukogu taastuvenergia direktiivist tuleneva kohustusega, mille kohaselt peavad liikmesriigid tagama, et aastaks 2020 kasutatakse transpordis vähemalt 10% energiamahu ulatuses biokütuseid. Leedus ja Lätis moodustab nende osakaal juba 5%, Soomes moodustavad transportkütustest üle 10% taastuvast allikast toodetud kütused. Eesti on viimane liikmesriik, kes sellise kohustuse üle võtab.
„Taastuvatest energiaallikatest toodetud energia kasutamise suurendamisega transpordis saab vähendada transpordisektori sõltuvust imporditud naftast, mille puhul on energia varustuskindluse probleemid kõige teravamad, ja mõjutada transpordisektori kütuseturu muutumist keskkonnahoidlikumaks,“ sõnas majandus- ja taristuminister Kadri Simson. „Kohustuse viimase rakendajana on Eestil olnud võimalus õppida teiste liikmesriikide kogemusest. Kui veel 2010.a andsid sektoris tooni ebakvaliteetse biokütuse kasutamisest tingitud probleemid, siis tänaseks on biokütus kõrgekvaliteediline toodang, mida on võimalik kasutada ohutult iga ilmaga,“ lisas Simson.
Eelnõu kohaselt peab alates 2017.a maist tarbimisse lubatud kütus sisaldama vähemalt 3,3% energiamahu ulatuses biokütust. 2018.a on vastav tase 6,4%, 2019.a tase 8% ning 2020.a tase 10%. Ühtlustamaks kohustust naaberriikide vedelkütuse turuga, ei pea kohustuse rakendumise ülemineku ajal 2017.a novembrist 2018.a märtsini (k.a) diislikütusele biokütust lisama. Kui biokütus on toodetud jäätmetest või jääkidest, saab selle panust eesmärgi täitmisel arvestada kahekordselt. 2015.a seisuga kasutati Eesti transpordisektoris 0,2% ulatuses taastuvast energiaallikast toodetud kütust.


authors:
Kuvatõmmis Videost
Err
Väga Lahe

title: Kuueaastane õpilasleiutajate konkursi võitnud Aleksander Urbala leiutas pudrujahutaja!

maintext:
Pudrujahutaja koosneb nupust, patareist, voolustikust, mootorist ning propellerist, mis on tehtud jäätisepulkadest. Enne leiutamist pidi poiss koostama ka joonise, mille käigus õppis ka palju kirjutama. "Minu jaoks on kõige keerulisem J tähte kirjutada," tunnistab ta.
Noor leiutaja selgitas oma leiutist nii: "Nagu vajutad nupule, paned pudrukausi alla ja ootad paar minutit." Urbala sõnul tuli tal mõte leiutada pudrujahutaja just sellest, et talle ei meeldi kuuma putru süüa. Poiss sööb igal hommikul maisihelbeputru, kuid ta ei kannata oodata, kuni puder hommikuti jahtub, seetõttu kasutabki ta oma seadeldist iga päev.
Saates "Hommik Anuga" oli külas Aleksander Urbala, kes on vahva 6-aastane leiutaja ning selleaastase õpilasleiutajate konkursi noorim võitja. Tema leiutas koos vanaisaga igapäevases majapidamises väga vajamineva asja – pudrujahutaja!
Pudrujahutajaga saab jahutada Urbala sõnul ka suppi ja kõike muud, mida saab kausi sisse panna. Et leiutise vastu on huvi tundnud päris paljud sõbrad, siis kavatsebki poiss oma tehase teha ja pudrujahutajaid tootma hakata. "Et ma otsin endale tehase ja panen müügile ja ostavad minult. Mingi 50 eurot maksaks," rääkis ta.


description: Valmistamisaeg: 2,5–3 tundi.

title: Seakoot õlles hautatud hapukapsaga - neljale


title: PÖÖRIPÄEVARIITUSED: Kati Saara Vatmanni kodus jäeti hüvasti sügise ja lahkunutega

maintext:
Kolmapäeval, 21. detsembril kell 12.44 algas talv. Talvine pööripäev on murdepunkt aastaringis, kus öö on pikim ja päev kõige lühem. Kirjanik Kati Saara Vatmanni kodus, Soone talus möödus talvine pööripäev maagiliste riituste rütmis. Talve tervitamise ajaks, keskpäeva paiku oli Soonele kogunenud väike seltskond šamaane ja maausku inimesi, teiste hulgas ka "Eesti selgeltnägijate tuleproovi" võitnud šamaan Anu.
Kuivõrd külalised jõudsid kohale väikese hilinemisega ning päeva esimese riituse ettevalmistamiseks jäi aega väheks, peeti see proosalisel moel Soone talu köögi põrandal, kus šamaan Evald Piirisild, kes indiaanlastelt on saanud hingenime Kotkasulg, saatis sügise ära parmupilli- ning šamaanitrummihelide saatel.
SÜTTI-SÜTTI LÕKE! Ilm oli ligarõske ning tule ülesvõtmisega tuli kõvasti vaeva näha. (Tiina Kõrtsini)
Šamaan mainis, et praegu on õige aeg ebavajalikust taagast lahtilaskmiseks ning selleks, et öelda head aega neile kallitele, kes on juba lahkunud, kuid keda me kiivalt mõtetes-tunnetes kinni hoiame.
Kõik, mis räägitud, jääb saladuseks


title: Päästeamet kontrollib aasta lõpus kodude tuleohutust

maintext:
Päästeamet kontrollib alates sellest nädalast kodude tuleohutust, et pühad mööduksid raskete tuleõnnetusteta. Detsember ja jaanuar on reeglina olnud traagilised kuud, mil kaotab elu enam kui kolmandik kõigist aasta jooksul tules hukkunutest.
Tavapäraselt teevad Päästeameti päästjad ja ennetajad aastaringselt kodunõustamisi, mille käigus antakse inimestele tuleohutusnõu, vaadatakse üle kütteseadmete ja elektrisüsteemide olukord ning vajadusel paigaldatakse suitsuandur. Vana aasta lõpus ja uue alguses kontrollivad inspektorid aga tuleohutusnõuete täitmist ning tõsiste rikkumiste korral on ka seadusest tulenev võimalus trahviks.
„Suitsuanduri omamise kohustus on tuleohutusseadusesse kirjutatud selge põhjusega, sest suitsuandur päästab tõepoolest elusid. Tänavu on 35-st tules hukkunust 34 kaotanud elu just eluruumides. See tähendab kodus. Paraku näevad päästjad sellistel juhtudel liiga tihti, et elamises puudus suitsuandur või see oli ilma patareita kuskil lauanurgal,“ selgitab Päästeameti peadirektori asetäitja Tauno Suurkivi.
„Aasta lõpuni panustavad kõik Päästeameti tuleohutuskontrolli inspektorid üle Eesti ühe oma tööpäeva tuleohututesse pühadesse, tegeledes sel päeval vaid kodude kontrollimisega. Enda ja oma pere ohutuse eest hoolivatele inimestele oleme tänulikud, aga vastasel juhul peame leidma võimalused inimeste mõjutamiseks,“ lisab Suurkivi.
2016. aastal on tulekahjudes elu kaotanud 35 inimest, kellest 11 hukkus jaanuaris ning 2 detsembris.2015. aastal hukkus tules 50 inimest, kellest 9 kaotas elu jaanuaris ja 6 detsembris.2014. aastal kaotas tules elu 54 inimest, kellest jaanuaris hukkus 6 ja detsembris 14.
Hooletu suitsetamise tõttu on tänavu tules elu kaotanud 14 inimest, kütteseadmest alguse saanud tulekahjudes on hukka saanud 9 ning elektrist tingitud tulekahjudes 7 inimest.


authors:
Triin Raa
Delfi

title: Indrek Treufeldt võttis naise

maintext:
Nädalavahetusel astus abiellu tunnustatud ajakirjanik Indrek Treufeldt (47). Mees kinnitas Publikule, et tema ja ta kallim Kaire Rääk laulatati Tallinna toomkirikus parimate sõprade juuresolekul.
Veel juunis rääkis mees Postimehele, et tal pole seni isiklikku elu eriti olnudki, sest töö on võtnud kogu ta aja. Treufeldt tunnistas, et on siiani oma tunnetel blokki ees hoidnud ning eraelumärke eiranud. Juuni keskel mõtiskles ajakirjanik, et ilmselt polnud ta varem suhteks üldse valmis või oli valet tüüpi naistega kokku puutunud, näiteks romantikasõltlastega. Suhe Kaire Rääguga olevat aga midagi hoopis teistsugust.
Sama kuu lõpus kihlumine kinnitaski, et õige kaaslane on lõpuks leitud. Treufeldt kommenteeris toona Publikule, et kihlumine oli lihtne ja rõõmus sündmus ning tuli spontaanselt. "Oleme Kairega väga õnnelikud," ütles ta ning lubas peagi hakata pulmaplaane pidama.
Möödunud nädalavahetusel jõudis paar Tallinna toomkirikus abieluranda. Treufeldt rääkis Publikule, et rõõmsale sündmusele elas kaasa umbes sada inimest. Pidu aitasid korraldada head sõbrad ja abilised. Pühapäeval sõitis värske abielupaar Floridasse mesinädalaid pidama.
Juunis Postimehele antud intervjuus tõdes Treufeldt, et sooviks väga ka lapsi. Mees kinnitas, et isaks saamine on absoluutselt tema teema, kuid plaani järgi peret luua ju ei saa. Loodetavasti varsti Indreku unistus ka täitub!


title: Suursaadiku mõrv lähendab Türgit ja Venemaad?

maintext:
Venemaa suursaadiku Andrei Karlovi tapmine esmaspäeval Türgi pealinnas Ankaras viis nii mõnelgi mõtted hirmutavale paralleelile: 1914. aastal sai Austria ertshertsogi Franz Ferdinandi mõrvast Sarajevos Esimese maailmasõja puhkemise ajend. Esimese ehmatuse möödumisel tundub, et seekord ei ole siiski paanikaks põhjust, sest Venemaa ametiisikud ruttasid kinnitama, et mingit uut suhete jahenemist ei tule. "Seda ei juhtu. Meie vahel on erimeelsusi. See on tohutu tragöödia, kuid meie riikide suhted ei kannata," rõhutas Venemaa riigiduuma väliskomisjoni esimees Leonid Slutski.
Türgi presidendi Recep Tayyip Erdogani sõnul oli see tahtlik provokatsioon, et rikkuda Türgi ja Venemaa suhted. Ka tema rõhutas, et seda ei juhtu. Erdog?an pidas telefonivestluse Venemaa presidendi Vladimir Putiniga ja mõlemad rõhutasid, et ühiselt terrorismi vastu võideldes muutuvad suhted hoopis tugevamaks.
Venemaa suursaadiku mõrvariks osutus 22aastane politseinik Mevlüt Altintas, kes veretöö ajal teenistuskohuseid ei täitnud. Altintas käis ka Venemaa saatkonda valvamas. Ülikonda kandnud Altintas lähenes Ankara moodsa kunsti keskuses fotonäituse avamisel kõnelenud Andrei Karlovile selja tagant. Ründaja karjus: "Ärge unustage Aleppot! Ärge unustage Süüriat!" Türgi eriüksuslased lasid suursaadiku mõrvari kohapeal maha. Tema ema, isa, õde ja veel kaks sugulast vahistati. Teatavasti on Venemaa ja Türgi Süüria konfliktis eri seisukohtadel. Kui Venemaa toetab president Bashar al-Assadi, siis Türgi teatud mässuliste rühmitusi. Süüria tulevik võeti arutluse alla eile Moskvas peetud Türgi, Iraani ja Venemaa välis- ja kaitseministrite kohtumisel. Oluliseks tuleb pidada, et seda nõupidamist ei jäetud suursaadiku tapmisega tõttu ära. Recep Tayyip Erdogani poolehoidjad ruttasid Venemaa suursaadiku mõrvarit seostama USAs elava islamivaimuliku Fethullah Güleniga, keda võimud peavad ka juulis toimunud riigipöördekatse korraldajaks. Gülen aga mõistis Venemaa suursaadiku tapmise kohe hukka. Kindlasti on õigus ka neil, kelle meelest nii olulise riigi nagu Venemaa suursaadiku tapmine tekitab Lähis-Idas lisapingeid. Pealegi on 62aastane veterandiplomaat Andrei Karlov üldse esimene tapetud suursaadik Venemaa nüüdisajaloos. Kuid Türgi ja Venemaa on lubanud, et nad ei lase end nendest lisapingetest häirida. Olgu siinkohal lisatud, et nõndanimetatud Araabia kevade raames on ka USA ilma jäänud ühest suursaadikust. Liibüas töötanud John Christopher Stevens tapeti 11. septembril 2012 Bengazis USA konsulaadile korraldatud sissirünnakus. Venemaa lähetas eile Ankarasseka uurimisrühma. Venemaa president Vladimir Putin rõhutas, et kindlasti tuleb välja selgitada, kes juhtis mõrvari kätt.


description: Jõuluajal on paras aeg vaadata tagasi mööduvale aastale artiklimaailmas – millised olid loetuimad seltskonnaartiklid aastal 2016?

title: RAJUMAD SELTSKONNALOOD 2016: paljas Saagim, Erika Salumäe ja Edda Pauksoni horoskoop


authors: Afp Scanpix

title: Tuntuim koduvägivallaohver pääses vanglast vabadusse

maintext:
"Ema vanglast vabastamine on suur, väga suur õnn," ütles 69aastase Jacqueline Sauvage’i tütar Carole Marot raadiole France Info. Mustaks Leseks kutsutava koduvägivallaohvri vabastamise taga on Prantsusmaa president Francois Hollande , kel tuli sekkuda koguni kaks korda.
Kümneid aastaid koduvägivalda talunud prantslanna Jacqueline Sauvage tappis 2012. aasta septembris oma abikaasa kolme lasuga selga. Kohus saatis naise kümneks aastaks vanglasse. Prantslased kogusid tema vabastamist nõudvale petitsioonile ligi pool miljonit allkirja ja kolmapäeva õhtust on Jacqueline Sauvage taas vabaduses, sest president andis talle armu.
Jacqueline Sauvage tappis oma abikaasa Norbert Marot’ 10. septembril 2012 kolme jahipüssilasuga selga. Paar oli selleks ajaks elanud koos 47 aastat. Naine kinnitas uurimisel, et Norbert Marot oli krooniline alkohoolik , kes hoidis perekonda hirmu all.
Peale naise peksis ta ka kolme tütart ja poega. Ja mis veelgi hullem, isa vägistas tütreid. Isa jõhkrust ei suutnud esimesena välja kannatada pereettevõttes autojuhina töötanud poeg, kes poos end 9. septembril 2012 üles. Järgmisel päeval tappiski Jacqueline Sauvage mehe. Enne saatuslikke laske oli mees taas rusikad käiku lasknud.
Prokurör Frédéric Chevallier leidis siiski, et naine ei oleks tohtinud meest tappa. Ta jättis arvestamata kaitse väite, et Jacqueline Sauvage tappis mehe enesekaitseks.
Kohus mõistis naise 2014. aasta oktoobris ettekavatsetud tapmises süüdi ja määras talle kümneaastase vanglakaristuse. Mullu 3. detsembril jättis apellatsioonikohus otsuse jõusse.
Prantslased kuulutasid seejärel Jacqueline Sauvage’i omamoodi sümboliks võitluses koduvägivalla vastu. Tema vabastamist nõuti suurmeeleavaldustel. Naise kaitseks astus välja mitu tuntud parlamendisaadikut ja ministrit ning Pariisi linnapea Anne Hidalgo.
Veebiküljel www.change.org korjati ligemale pool miljonit allkirja petitsioonile, mis kutsus president Francois Hollande’i üles Jacqueline Sauvage’i vanglast vabastama.
President Francois Hollande võttiski tänavu 29. jaanuaril Élys?e palees vastu Jacqueline Sauvage’i tütred ja advokaadid ning otsustas seejärel, et vähendab Jacqueline Sauvage’i vanglakaristust, et naine saaks taotleda ennetähtaegset vabastamist.
Tütred uskusid, et ema pääseb vanglast juba aprillis, kuid paraku keeldus kohus teda ennetähtaegselt vabastamast. Kohtuniku sõnul ei kahetsenud Sauvage piisavalt mehe tapmist.
Tütred pöördusid taas presidendi poole
Detsembri algul pöördusid Jacqueline Sauvage’i tütred taas presidendi poole ning palusid, et ta annaks emale armu. Kolmapäeval teataski Francois Hollande pressiesindaja vahendusel, et madam Sauvage’i koht ei ole vanglas, vaid oma pere juures. Juba sama päeva õhtul pääses naine koju.
Olgu lisatud, et Francois Hollande kinnitas 2012. aastal valimiskampaania ajal, et ta ei ole armuandmise pooldaja. Ja nii on ta ka presidendina käitunud. Enne kolmapäevast otsust oli Hollande armu andnud vaid ühele vangile.


description: Paar kuud enne surma avaldatud paparatsofotodel ei sarnanenud George Michael enam põrmugi selle nägusa superstaariga, kes ta alles hiljuti oli olnud.

title: On need viimsed fotod George Michaelist?


description: Kui seni hinnati pikaajalise tervisekahjustusega inimesel töövõimekaotust peamiselt diagnooside põhjal, siis uus töövõime hindamine võtab arvesse nii diagnoosi kui ka seda, mil määral mõjutab terviseseisund inimese igapäevast tegutsemist ja töötamist, kirjutab Hille Maas, töötukassa töövõime hindamise metoodik Monika Aasa, töötukassa töövõime hindamise juht.

title: Töötukassa hakkab hindama töövõimet

maintext:
Uus töövõime hindamise metoodika võtab arvesse inimese terviseseisundit ning sellest tulenevaid tegutsemise ja osaluse piiranguid. Lähtutakse sellest, et iga inimene on ainulaadne ja sama puue või haigus võib eri inimestel väljenduda erinevalt. Hinnatakse, mida inimene suudab teha ja kuidas teda aidata, et tema seisund töötades ei halveneks.
Puude raskusastme tuvastamine jääb endiselt sotsiaalkindlustusametile. Kuid inimesel on võimalik taotleda töövõime hindamist ja puude raskusastme tuvastamist koos, esitades ühistaotluse ükskõik kummale asutusele – töötukassale või sotsiaalkindlustusametile.
# liikumine;
# käeline tegevus;
# suhtlemine (nägemine, kuulmine, kõnelemine);
# teadvusel püsimine ja enesehooldus;
# õppimine ja tegevuste elluviimine;
# muutustega kohanemine ja ohu tajumine;
# inimestevaheline lävimine ja suhted .
Kehalise võimekuse all mõistetakse füüsilisi tegevusi, nagu kõndimine, jooksmine, trepist üles-alla liikumine, erinevatel tasapindadel liikumine, erineva pikkusega vahemaade läbimine, seismine ja istumine.
Seejuures arvestatakse, kui palju aega ja jõudu inimene neile tegevustele kulutab ja kas ta tunneb sealjuures valu või väsimust. Kehalist võimekust võivad mõjutada näiteks jäseme puudumine, liigeste moondumine, lihaste kõhetumine, kergelt tekkiv väsimus, aga ka nägemise või kuulmisega seotud häired.
Vaimse võimekuse all mõistetakse võimekust õppida uusi tegevusi, luua ja hoida suhteid inimestega, suhelda, tajuda ohtu ja vältida ohtlikke olukordi.
Vaimset võimekust võivad mõjutada näiteks psüühilised haigused, õppimishäired, vaimse arengu häired, aga ka näiteks trauma tagajärjel tekkinud vaimse tervise probleemid. Samuti võib vaimse tervise halvenemine olla seotud kroonilise haigusega, mis võib põhjustada näiteks depressiooni.
Hindamise viis sammu
Töövõime hindamine koosneb viiest sammust.
1. samm: arstivisiit
Töövõime hindamise taotluse esitamiseks on inimesel vaja eelneva kuue kuu jooksul käia oma pere-, eri- või töötervishoiuarsti vastuvõtul ja öelda, et ta soovib taotleda töövõime hindamist. Arst kirjeldab inimese töövõimet mõjutavat seisundit ja sisestab värsked andmed e-tervisesse.
2. samm: taotluse esitamine
Kui arsti juures käidud, saab täita töövõime hindamise taotluse ja esitada selle töötukassale. Seda võib teha töötukassa osakonnas kohapeal, täita kodus ja saata töötukassasse posti või e-posti teel või esitada elektroonselt töötukassa portaali iseteeninduse kaudu. Sama taotluse alusel saab taotleda ka puude raskusastme tuvastamist.
Taotlus on üsna mahukas ja selle täitmiseks tuleb kindlasti varuda aega. Ankeedis on vaja kirjeldada oma tegutsemisvõimet ja tegutsemispiiranguid kõigis valdkondades, milles piirangud esinevad.
Kui taotlus on töötukassale esitatud, läheb see edasi ekspertarsti kätte, kes vaatab e-tervise infosüsteemist, kas taotleja kirjeldatud piiranguid toetavad ka tema meditsiinilised diagnoosid. Kuigi inimese enda hinnang oma tegutsemisvõimele on väga tähtis, peavad tema ütlusi kinnitama ka terviseandmed.
Taotlusele tuleb märkida andmed ka oma raviarstide (vähemalt ühe), samuti teiste spetsialistide (näiteks sotsiaaltöötaja, tegevusjuhendaja, isikliku abistaja, psühholoogi vms) kohta, kes saavad vajaduse korral anda töövõime hindamiseks täiendavat infot inimese kohta.
3. samm : ekspertarsti hinnang
Töötukassa töötajad ei hinda inimeste töövõimet ise, vaid selle kohta tellitakse eksperdiarvamus vastava väljaõppe saanud ekspertarstidelt, kes kaasab vajadusel teisi spetsialiste nagu logopeed, eripedagoog, tegevusterapeut ja füsioterapeut.
Inimese tegutsemisvõimet hinnatakse uues süsteemis alati koos abivahendiga, mida ta oma terviseseisundi tõttu iga päev vajab ja kasutab või mille kasutamine tema tegutsemisvõimet parandaks.
Siit tulebki oluline vahe senise hindamissüsteemiga, sest abivahendiga või ilma selleta võib inimese tegutsemisvõime olla väga erinev. Abivahendid võivad olla ravi- ja meditsiiniseadmed (nagu nt insuliini manustamise seadmed) või igapäevast toimetulekut toetavad abivahendid (nt randmeortoos, suhtlemiskommunikaator, liikumis- ja nägemisabivahendid).
Kui taotlejal on objektiivsed põhjused, miks ta abivahendit ei kasuta või ei saa kasutada, hinnatakse tema tegutsemis- ja osalemisvõimet ilma abivahendita. Ekspertarst saab siis ühtlasi inimesele soovitada, milliseid tema jaoks uusi abivahendeid ta võiks edaspidi kasutada.
Ekspertarst kaalutleb inimese terviseseisundist tingitud tegutsemispiiranguid, arvestab põhjuseks oleva haiguse kulgu ning inimese enda hinnangut oma võimekuse ja piirangutega kohanemise kohta.
Üldjuhul koostataksegi eksperdiarvamus dokumentide põhjal. Kui aga inimese esitatud taotlusel ja e-tervises olevad andmed on vastuolulised või infot pole piisavalt, võib ekspertarst kutsuda inimese vastuvõtule, kuhu tuleb siis ka kindlasti minna.
Vastuvõtul ekspertarst vestleb inimesega, viib läbi tegevusvõime teste ja kaasab vajaduse korral hinnangu langetamiseks vajalikke erialaspetsialiste.
Hindamise tulemusena koostab ekspertarst inimese töövõime kohta kokkuvõtliku arvamuse, milles antakse hinnang inimese töövõime ulatusele, märgitakse, mil määral inimese seisund võib muutuda, ning osalise või puuduva töövõime eeldatav kestus koos põhjendusega.
Samas hinnangus annab ekspertarst ka soovitusi inimese jaoks sobivate töötingimuste ja töövõimet toetavate tegevuste (teenuste) kohta. Ekspertarsti hinnang on aluseks ka puude raskusastme tuvastamisel, juhul kui inimene taotleb töövõime hindamist ja puude tuvastamist üheaegselt.
4. samm: töövõime hindamise otsus
Eksperdiarvamuse põhjal teeb töötukassa otsuse inimese töövõime ulatuse kohta.
# inimene on töövõimeline – see tähendab, et tema töötamine ei ole terviseseisundist tulenevatel põhjustel takistatud;
# inimesel on osaline töövõime – sellisel juhul on töötamine terviseseisundi ja sellest tulenevate piirangute tõttu osaliselt takistatud;
# inimesel on puuduv töövõime – see tähendab, et ta ei ole terviseseisundi ja sellest tulenevate piirangute tõttu võimeline töötama.
Nagu ka praeguses süsteemis, kehtib töövõime hindamise otsus kuni viis aastat. See tähendab, et kui ekspertide hinnangul inimese terviseseisund eeldatavasti muutub, võib otsuse teha ka lühemaks ajaks, paludes inimesel tulla näiteks kahe aasta pärast uuele hindamisele. Eriti raske seisundi puhul võib otsuse teha ka vanaduspensionieani.
Otsust on võimalik vaidlustada, kui inimene tunneb, et tema töövõimet on hinnatud valesti.
5. samm: töövõimetoetuse maksmine
Kui inimese töövõime on hinnatud osaliseks või puuduvaks, on talle tagatud ravikindlustus. Osalise või puuduva töövõime korral on inimesel õigus hakata saama töövõimetoetust. Osalise töövõime puhul lisandub toetuse saamiseks kohustus olla aktiivne: otsida tööd, õppida, töötada või olla hõivatud muu tegevusega, mis annab õiguse töövõimetoetusele.
Vajadusel osutab töötukassa vähenenud töövõimega inimestele tööle saamiseks või tööl püsimiseks tööturuteenuseid.
Töövõimet välistavad seisundid
Mõne väga raske diagnoosi ja haigusseisundi korral loetakse inimese töövõime automaatselt puuduvaks. Sellisel juhul ei pea inimene täitma mahukaid küsimustikke ega läbima põhjalikku hindamist. Töövõime hinnatakse puuduvaks, kui:
# inimesel on IV astme vähkkasvaja;
# ta saab dialüüsravi või on juhitaval hingamisel;
# tal on väljakujunenud dementsus;
# tal on raske või sügav vaimne alaareng;
# ta on püsivalt voodihaige.
Töövõimet välistava seisundi korral kontrollib ekspertarst terviseandmete põhjal vastava seisundi olemasolu ning koostab selle põhjal eksperdiarvamuse.
NB! Töövõimet välistavate seisundite loetelus ei ole mitmeid haigusi, mis võivad samuti põhjustada puuduva töövõime, kuid millel võib olla väga erinevaid väljendusvorme või staadiume ja mille korral puuduv töövõime ei ole haiguse ilmselge väljendus.
Taotlus koosneb viiest osast
# taotleja andmed, taotlemise põhjus, otsuse kättesaamise viis, arstide ja spetsialistide andmed, andmed taotleja haridustaseme kohta;
# töövõimet välistavad seisundid ja nõusolek tervise infosüsteemi andmete kasutamiseks;
# töötamisega seotud andmed;
# taotleja kasutatavate abivahendite, kõrvalabi, rehabilitatsiooni ja muude teenuste andmed;
# taotleja hinnang oma kehalisele ja vaimsele võimekusele erinevates valdkondades ja tegevustes.
Näide töövõime hindamise taotlusest
2.2. Asjade ülestõstmine ja liigutamine
Asjade ülestõstmise ja liigutamise all mõistetakse esemetest kätega kinnihaaramist ja soovitud kohta tõstmist või nihutamist keha lähedal. Selle tegevusega hinnatakse käte jõudu, liigeste liikuvust, aga ka koordinatsiooni. Eeldatakse suhteliselt kergete asjade haaramist mõlemat kätt kasutades ja ümberpaigutamist enam-vähem vöökõrgusel. Selle punkti all ei hinnata võimekust kükitada, kummarduda jms, mida hinnatakse liikumise valdkonna all. Kui inimene kasutab puude või terviseseisundi tõttu abivahendit, näiteks proteesi, eeldatakse vastuste puhul tema võimekust asju tõsta ja liigutada abivahendit kasutades.
Kas suudate üles tõsta ja liigutada liitrist vedelikuga täidetud anumat?
Vastusevariandid:
• Jah, väikeste raskustega.
• Mõõdukate raskustega.
• Suudan tõsta kuni pooleliitrist anumat.
• Ei suuda tõsta ühtegi eset, olenemata kaalust.
• Minu võimekus sellist anumat tõsta ja liigutada on muutlik.
Valitud vastust tuleb ka põhjendada.
Täpsustage oma valitud vastust. Kirjutage, milliste tegevustega on teil probleeme ja miks.
Näiteid valdkonna tegevustest: söögi valmistamisel panni/poti tõstmine, poes esemete korvi asetamine, voodi ülestegemine, majapidamistegevused ja aiatööd jne.
Näide eksperdiarvamuse kokkuvõttest
"Taotlejal esineb raske piirang inimestevahelise suhtlemise valdkonnas, mille põhjusteks on meeleolulangus ja emotsionaalse tasakaalu kõikumine ning kaudselt kroonilised haigused, mis neid häireid võimendavad.
Tal on välistatud intensiivne suhtlemine võõrastega ja avalikud esinemised, konfliktsete situatsioonide lahendamine.
Tema töövõime on osaliselt takistatud. Seisund on tõenäoliselt halvenev, kuid kahe aasta jooksul muutub töövõime tõenäoliselt vähe.


authors:
A Pagul
Nõustan Tasuta
Uudis

description: "Riik hoiab naiste tugikeskuste toetuse vähendamisega kokku, eirates nii aga ohvriabi seadust ning jättes vägivalda kogenud naised ilma igakülgsest abist," kirjutab Eesti Naiste Varjupaikade Liit ja nõuab Sotsiaalministeeriumilt vastuseid.

title: Naiste varjupaigad: Riik hoiab vägivalda kogenud naiste arvelt kokku

maintext:
Tänu avalikule tähelepanule oli Sotsiaalkindlustusamet kogu teenuse osutamise jätkamiseks vajaliku rahastuse valmis leidma Jõgevamaa ja Valgamaa naiste tugikeskustele, nii et neil on võimalik senises kvaliteedis tööd jätkata. Ülejäänud väiksemates maakondades naisi ja lapsi abistanud iseseisvad tugikeskused aga peavad oma tegevuse senisel kujul lõpetama.
Eirates ohvriabi seaduses tugikeskuse töötajatele kehtestatud naistevastase vägivalla alase koolituse läbimise nõudeid, on Sotsiaalkindlustusamet leidnud uued soodsa hinnaga naiste varjupaiga teenuse osutajad kõigisse esimeses hankevoorus katmata jäänud maakondadesse.Seega päris öömaja ja esmase nõustamiseta mitte ükski abi otsiv vägivalda kogenud naine uuest aastast ei jää.
Teine lugu on kogu muu abiga, mida iga naiste tugikeskus igas maakonnas ohvriabi seaduse kohaselt peaks osutada suutma. „Aeg näitab, kuidas uued teenuseosutajad oma rolli alarahastuse tingimustes täita suudavad,“ on ENVL juhatuse esinaine Eha Reitelmann pigem pessimistlik.
„Kümne aasta jooksul sotsiaalministeeriumi toetusel ja Norra riigi abiga üles ehitatud naiste tugikeskuste süsteem, mis tagas ühtse sisu ja kvaliteediga teenused abivajajatele kõigis maakondades, on hävitatud,“ ütleb Eha Reitelmann.
"Seda asendava uue riikliku teenuse sisu ja vormi osas puudub igasugune selgus, kuna seaduse tekst ja riigiametnike väljaütlemised erinevatel aegadel ja erinevates auditooriumites on olnud üksteisele risti vastukäivad. Ohvriabi seaduse muutmise eelnõu ettevalmistamisse kaasas ministeerium tugikeskused alles viimasel minutil, kui eelnõu oli juba Riigikogus ja sotsiaalkomisjon selleks survet avaldas," seisab Eesti Naiste Varjupaikade Liidu kirjas.
Ehkki ministeeriumi sotsiaalala asekantsler Rait Kuuse, endine võrdsuspoliitikate osakonna juhataja ja praegune minister Ossinovski nõunik Katri Eespere ning osakonna nõunik Kristiina Luht on senised naiste tugikeskuse teenused üles ehitanud organisatsioonide sisulisi seisukohti ohvriabi seaduse muutmise protsessis järjepidevalt tõrjunud, tulid eelmisel nädalal meedia vahendusel kuuldud mitmed väljaütlemised Eesti Naiste Varjupaikade Liidule täieliku üllatusena.


description: Peaks nüüd kahjurõõmustama. ERR ei jaksa maksta olümpiaülekannete õiguste eest. Mis ju tähendab, et inimesed, keda sport vähimalgi määral ei koti, vabanevad taagast maksta kinni spordisõprade rõõmud. Nende, kes igasugu võistluste aegu haigeks jäävad või muidu kaovad tööposti otsast pikkadele lõunatele, kust tagasi ei tulda. Või sõltuvalt sellest, kus ajavööndis mingi härgamine toime pannakse, võivad ilmuda hommikuti välimusega: isa oli küülik, sellest ka punased silmad.

title: Jüri Pino | Olümpia, papp, reklaam

maintext:
Paras neile, eks. Tegelikult muidugi mitte. On ära harjutud, et iga kahe aasta tagant on üks kuu, kui riigitelevisioonist võib eemale hoida. Mitte et muidu eriline lustikummuti jõllitaja oldaks. Pidavat ajudele – ah, kus ja kas need mul ülepea on – hästi mõjuma.
Eks see üks kompleks vist ole, mis ei lase päris mehe kombel jälgida suuskamist, viskamist, jooksmist, tõstmist. Kaege, kunagi ammu-ammu oli taliolümpia ja just selle aegu võeti poisse armeesse arvele. Õnneks ei pidanud küll päris paljalt ringi jooksma, nagu Venemaal siiani kombeks olla, aga ega mõnus kah olnud päeva komissariaadis surnuks lüüa. Keda parajasti ei uuritud, vedeles puhketoas või mis klass see oligi. Kus telekas püsti, mille sisemuses inimesed suusatasid. Normaalsed tüübid vaatasid, elasid kaasa. Sõjakomissar leidis kah vaba hetke ja ühines. Unustas pagunid ja lärmas koos nekrutitega nagu omasugune.
Mina leidsin vanad Noorused ja lugesin Rein Raua „Pimedat rüütlit”. Paksu pudelipõhjaliste prillidega poisi värk. Et siis võib-olla toob sõna olümpia ette teismelise hirmu jalarättide ja hambaharjaga peldikupõranda nühkimise ees. Mis peaks vastumeelsuse ära seletama.
Nagu võib aru saada, ega spordisõbrad ilma jää, olümpiad hakkavad tulema teiselt kanalilt. Sest erakanalitel, kes võivad reklaami näidata, on raha ülekannete eest maksta, nagu ERR kurtis, aga kuna riigitele seda teha ei tohi, siis paneb pung piiri peale.
Eks tuleb ümber harjuda ja siis mõnda teist kanalit vältida. Aga rahvustelevisiooniga on miskit lahti. Ähvardatakse ju igasugu saateid kinni panna, et vist kah raha pole või nii. Mitte et hooliks neist rääkivatest peadest ja kummalistest asjatundjatest, aga keegi ju vaatab ja kes olen mina nii väga õiendama.
Tea, kas reklaami tagasilubamine päästaks. Kunagi see ju oli, aga nii ammu, et täpset aastatki peast ei ütle, millal ära kadus. Isegi põhjendused jäävad kuidagi uduseks. Ju tavaline, et pahad kapitalistid hakkavad rahakottidega vehkima, sisu määrama, nagu see umbusk öelda käsib.
Varjatud reklaam
Võib-olla. Tegelikult, kui keegi viitsib ühe või teise saate lõppedes mitte kohe pissile-suitsule-külmkapile tormata, nii-öelda palgalehe ära vaadata, siis annab väita – reklaam ei ole rahvustelepurgist kadunud. Saadet toetab. Saatejuhtide riietus. Täname. Hüva, see ei karju näkku, nagu õige reklaam tegema peaks, aga no on seda siiski. Et ta on poolpeidus, võimaldab – väga võibolla – pigem enam toetatud saate sisusse nina toppida. Kas või ostes nii endale kindlustuse, et teatud teemasid, näiteks, kust see toetaja raha võtab, mis huvisid tegelikult taga ajab, iialgi ei puudutata. Jajah, nina on Sorose poole, eelkõige, kuigi neid hämarusi jagub.
Näiteks hullult tore saade „Meie inimesed”, mida toetab produktsioonifirma (?) Töötukassa, kes ennast julmalt saatesse topib, isegi siis, kui vahva peategelane on ise ja nende abita ägedaid asju teinud.
Päris reklaam on ausam. Osta, osta, hea ost. Kui saade ei meeldi, siis selle juurde reklaami ei panda. Moos. Üldiselt seda sorti sehvti juures ei kiputa andma juhiseid. Tähtis on, kelleni, kui paljudeni jõuab. Nii et võib-olla ja võib-olla mitte. Milleks peaks käima nina püsti ja väitma end sõltumatuks pahadest kapitalistidest. Niikuinii sõltutakse maksudest, oleks see patt ka vähe ausat raha kassasse tuua.
Kui just peab mainet hoidma, siis. Hea mitu aastat tagasi tabas natuke nostalgiat, muidu oli ka lõmpsimise tuju. Muiste, väga muiste, oli ju saatekavas: teateid ja reklaami. Siiamaani meeles pudistava s-iga – ma ei solva kedagi, ise sama defektiga sünnitud – loetud: Tallinna saiake on võileivasaiake. Harry Egipti surematust loomingust pole mõtet rääkidagi. Et... kui reklaam rahvustelevisioonis, siis olgu see otsast otsani siin maal tehtud. Rahvuslik. Rahvusreklaam.


title: Uus algatus Eesti metsa kaitseks, riigi metsanduspoliitika pälvib kriitikat

maintext:
Erinevad keskkonnaühendused on algatanud uue teavituskampaania Eesti Metsa Kaitseks, mille eesmärk on eestimaalasi teavitada metsade hoidmise tähtsusest, kutsuda üles aktiivselt kaasa mõtlema ja metsapoliitikat mõjutama.
Veebilehel metsakaitseks.voog.com saab iga huviline lugeda põhjalikku ülevaadet Eesti metsade murekohtadest ja kriitikat praegusele metsanduspoliitikale. Liikumine kutsub üles olema aktiivne sotsiaalmeedias ning jagama temaatilisi postitusi Eestimaa Looduse Fondi Facebooki lehel. Näiteks on ELF postitanud foto ürgmetsast ja palunud lehe jälgijatel kirjeldada, mida vana mets nende jaoks tähendab. Nädal aega tagasi tegid pöördumise metsade kaitseks mitmed avaliku elu tegelased, kuid see oli Eesti Metsa Kaitseks algatusest eraldi korraldatud.
Pöördumise järel on algatatud allkirjade kogumine petitsioon.ee veebikeskkonnas. Sellised ettevõtmised on metsasõprade jaoks teretulnud.
ELF-i juhatuse esimehe Tarmo Tüüri sõnul peituvad praegu Eestimaa looduse suurimad ohud põlevkivienergeetikas ja viimase kümnendi metsanduspoliitikas. Tema sõnul on Keskkonnaministeeriumi tähelepanu metsapoliitikas eri huvidega arvestamise vastu olnud seni liiga vähene. Selleks oleks hea, kui käima läheks kodanike suurem aktiivsus metsaasjade arutamisel, sealhulgas ka postituste jagamine ja diskussioonide algatamine sotsiaalmeedias.
Igapäevaelus võib iga poeskäija puidust tooteid ostes otsida spetsiaalset FSC-märgist. See on tähiseks, et toode pärineb hästi majandatud metsast või on valmistatud taaskasutatud materjalist. Näiteks on suur osa Tetra Pak pakendeid tehtud vastava sertifikaadiga materjalidest.


description: Riigikogu keskkonnakomisjonis, kultuurikomisjonis ja  maaelukomisjonis toimusid täna esimehe ja aseesimehe valimised.

title: Riigikogu kolm alatist komisjoni valisid esimehed


description: Advokatuur taunib Haron Dikajevi kohtuasjas, et politsei jälgis salaja advokaadi ja kliendi kohtumist.

title: Advokatuur taunib salajast jälgimist


description: Sushimon kannab endas armastust Jaapani köögi hõrgutavate roogade vastu ning see väljendub nii koha menüüs kui ka atmosfääris.

title: Mida õpitakse sushikoolitusel?


title: Tõelist Itaalia romantikat leiab ka Eestis

maintext:
Lucca on valitud gastronoomiakonkursi Hõbelusikas poolt kahel korral parimaks pererestoraniks ja nominendina on esile tõstetud suisa seitsmel korral. Ühtlasi on Lucca restorani tunnustatud ka "Eesti 50 Parima Restoranina" aastatel 2012, 2013 ja 2014.
Tiskres, endise Lucca suvemõisa ja pargi lähistel asuv Lucca Restoran võlub oma külastajaid Itaalia päikesest pakatava menüü ja joogivaliku, tasemel teeninduse ja võluva atmosfääriga.
Kuigi tegu on hubase, interjöörilt itaaliapärast trattoriat meenutava pererestoraniga, on koha atmosfäär pigem romantiline. Pakutav toiduvalik on ehedalt itaaliapärane. Valikus leidub erinevaid antipastisid, värskeid mereande, traditsioonilisi liharoogasid, käsitsi valmistatud pastasid ning pitsasid ja muidugi kultuskook Tiramisu.
Veinivalik katab kogu saapariigi, alates lõunast Sardiinia ja Sitsiilia veinidega kuni põhjapoolt Piemonte ja Alto Adige suurepärase veinitoodanguni välja.
Pakkumine kehtib kahele ja sisaldab hõrgutavat 3-käigulist õhtusöögipaketti auhinnatud restoranis Lucca, mida saab ka nautida koos pudeli Toskaana päritolu kvaliteetveiniga. Vaata täpsemalt SIIT!


title: "Kokkasin ja koristasin erakordselt edukalt!"

maintext:
"Selgub, et ma olen erakordselt hea kodune olija: olen saanud väga palju kodus olla ja väga palju esinemisi ära öelnud. Kokkasin, koristasin ja hoidsin lapsi erakordselt edukalt!" naerab Toomas Lunge, et ajal, kui tema abikaasa Inga näosaatega möllas, sai muusikust koduperenaine, kes pühendus viieaastase Nora ja 12aastase Rasmusega tegelemisele.
"Just imestasin, et pidi maru raske sügis olema, aga näe, detsember juba käes ja kus see raskus nüüd oli? Tõsi, kord küsis õpetaja lasteaias Noralt kaastundlikult: "Norakene, kas sa üldse oma emmet ka näed?"
Meie laps on raudse närvikavaga ja teatas vastu: "Äh, ta homme tuleb!" Hea, et ta ei loetlenud, et vaatab emmet telekast igal kolmapäeval ja pühapäeval ning vahepeal kõikide ajakirjade kaante pealt."
Eriti raskeks kiskusid asjalood siis, kui Inga hakkas Tallinna näosaate proovide kõrval ka Tartus ooperiproove tegema. "Ilma naljata, see logistika oli ikka päris keeruline, sest ma pidin samuti vahepeal siiski ära käima," märgib Toomas.


description: Päevavideo näitab uskumatult andekat segaverelist koera, kes oskab lugeda lihtsamaid käsklusi paberilt ja neid seejärel täidab!

title: PÄEVAVIDEO: segavereline kutsa oskab lugeda!


description: Mis oleks parem, kui kuuma ilmaga jahedas vees mõnuleda... Päevavideo näitab nunnut mopsi, kellel oli lausa nii hea, et ta jäi poole vannitamise pealt magama!

title: PÄEVAVIDEO: mõnus vann ajas mopsile une peale